Evro - Dolar Večernja analiza CFD instrumenata 2019-11-15 - KapitalRS\nTokom prvog dela evropskog trgovanja, evro je dodatno popustio u odnosu na dolar. Pre podne, podaci o inflaciji cena u evro zoni su uglavnom bili na nivou očekivanja. S druge strane, otpočela je procedura impeachment-a u SAD protiv američkog predsednika što ne ide u prilog dolaru, iako su šanse da ona uspe minimalne. Oko 14:20 časova, evro se razmenjuje za oko 1,1035 dolara što označava jačanje evra za 0,12% od početka trgovanja danas. U 14:30 časova, biće objavljen set podataka o maloprodaji u SAD za oktobar.\nEURUSD Tabela podrške i otpora - 15/11/2019\nOtpor 2 1.10647 Daily R2\nOtpor 1 1.10533 Daily R1\nPodrška 1 1.10039 Daily S1\nPodrška 2 1.09872 Daily S2\nEURUSD Tabela indikatora - 15/11/2019\nEURUSD Indikator / Tabela vremena - 15/11/2019\nEURUSD 15/11/2019 - Referentna cena : 1.10271


SAD nametnule sankcije brodovima i firmi uključenima u izgradnju Sjevernog toka 2\nState Department je podnio izvještaj Kongresu u kojemu se navodi da su uvedene sankcije protiv dva broda i kompanije Transadria\nDONESENA ODLUKA SAD nametnule sankcije brodovima i firmi uključenima u izgradnju Sjevernog toka 2\nEntoni Blinken potvrdio informaciju\nSAD je nametnuo sankcije kompaniji Transadria, koja je uključena u projekt izgradnje plinovoda Sjeverni tok 2 i njena dva broda, objavio je američki državni sekretar Entoni (Antony) Blinken.\nNajžešći kritičari projekta\n- Dok se administracija nastavlja protiviti plinovodu Sjeverni tok 2, uključujući putem sankcija, nastavljamo sarađivati s Njemačkom te s drugim saveznicima i partnerima na smanjenju rizika tog plinovoda za Ukrajinu, kao i za članice NATO-a i EU-a na prvoj crti. Odgovarat ćemo na štetne ruske aktivnosti, uključujući u energetskoj sferi - rekao je Blinken.\nVašington se protivi 11 milijardi dolara vrijednom plinovodu, koji će omogućiti Moskvi da zaobiđe Ukrajinu i izravno izvozi plin u Njemačku. Najžešći kritičari projekta su Ukrajina, Poljska i baltičke zemlje EU-a koje ističu da će Evropa postati ovisnija o Vladimiru Putinu, dok dio evropskih vlada smatra da je projekt ključan kako bi se osigurala stabilna opskrba plinom, pogotovo u vrijeme rastućih cijena energenata.\nBajdenova je administracija, nakon dogovora s Njemačkom u julu, odustala od sankcija protiv kompanije koja upravlja plinovodom. Po tom se dogovoru Berlin obvezao da će odgovoriti na bilo kakav pokušaj Rusije da iskoristi energiju kao oružje protiv Ukrajine i drugih zemalja istočne i srednje Evrope, ali u sporazumu nema specifičnih kriterija po kojima se to procjenjuje, podsjeća Reuters.\nPo odluci američke administracije brodovi i kompanije koje sarađuju na izgradnji plinovoda mogu biti podložni sankcijama, ali ne i firma Nord stream 2 AG koja upravlja plinovodom, a čiji je glavni dioničar ruska državna kompanija Gazprom.\nVašington je odvojeno izrazio zabrinutost zbog gomilanja vojnih snaga na granici s Ukrajinom i oštre retorike. "Pozivamo Moskvu na deeskalaciju napetosti", kazala je novinarima glasnogovornica Bijele kuće Jen Psaki.\nPenzionisao se sudija Teodor Meron\n17.11.2021 u 18:52\nChollet: Treba nam funkcionalna i ujedinjena Federacija\n16.11.2021 u 20:36


"Dajte Markisiju Del Pjerovu 'desetku'" - Sportske.net\n"Dajte Markisiju Del Pjerovu 'desetku'"\nBivši predsednik Juventusa Đovani Koboli Gilji smatra da je Klaudio Markisio pravi čovek koji bi trebalo da nosi dres sa brojem 10 u torinskom timu.\nArturo Vidal, igrač "Stare Dame" je pre par dana izrazio želju da naredne sezone obuče dres koji je dugo godina ponosno nosila legenda ovog kluba Alesandro Del Pjero, koji je na kraju prošle sezone napustio redove "Bjankonera".\nMeđutim, Vidal je kasnije demantovao ove navode, ali polemiku o tome danas je nastavio bivši predsednik Juventusa Đovani Koboli Gilji.\n"Mislim da bi 'desetka' trebalo da pripadne Markisiju. On je rođen, odrastao je i postao šampion noseći dres Juventusa. Ipak, i dalje ne znam da li će ostati ili će ga prodati", rekao je Gilji.\nOn je dodao da nema razloga ni Vidal da ne dobije taj dres, s obzirom da je jedan od nosioca igre Juventusa, ali da bi ipak više voleo da taj dres, koji u sezoni 2012/13 nije nikome dodeljen, završi na leđima nekog Italijana.


Predsednica Vlade Srbije i funkcionerka SNS Ana Brnabić izjavila je da će se sutra na Skupštini Srpske napredne stranke (SNS) birati rukovodstvo stranke, a da je u Beogradu, gde je ona poverenik gradskog odbora naprednjaka, jednoglasno izglasano da Aleksandar Vučić i dalje bude predsednik SNS.\n- Vučić želi da svojim primerom ohrabri smenu generacija, ali ja mislim da sada nije trenutak za to - rekla je Brnabić gostujući na TV Pink i dodala da stranka mora da ostane jaka kako bi završila sve poslove koji stoje pred njom.\nUoči današnjeg predstavljanja programskih načela SNS, premijerka je istakla da naprednjaci imaju jasnu viziju šta treba da uradi do 2030. godine.\n"Bivša vlast dala prve dozvole za Rio Tinto"\nGovoreći o protestima protiv donoše nja zakona o eksproprijaciji i Rio Tinta, Brnabić kaže i da je od onih kojih protestuju "čula samo protiv čega su, a to pokazuje da nemaju svoje planove i ideje, nego su samo protiv nečega".\nKaže i da su "upravo oni koji sada protestuju prvi dali dozvole Rio Tintu 2004. godine kada je ta kompanija i došla u Srbiju".\n- Aleksandar Vučić, ja i Srpska napredna stranka nemamo veze sa tim. Mi smo taj projekat nasledili, a dozvolu za bušenje velikih prečnika dalo je Ministarstvo zaštite životne sredine koje je vodio bivši ministar Oliver Dulić - rekla je Brnabić za TV Pink, dodavši da se niko tada ni u Gornjim Nedeljicama nije bunio zbog toga.\nDodala je da se u Jadru neće ništa raditi sve dok ne bude gotova studija o proceni uticaja na životnu sredinu i dok narod ne kaže svoj stav o projektu.


Nova najava nadležnih: “Regionalni azil za pse i mačke GRADIĆE SE U GADŽINOM HANU” - Djole.dog\nNova najava nadležnih: “Regionalni azil za pse i mačke GRADIĆE SE U GADŽINOM HANU”\nDJOLE DOG 26.08.2021.10:31\nDirektor KLER-a Dušan Radivojević kaže za Južne vesti da su „napuštene životinje na ulicama problem koji decenijama muči Nišlije i dodaje da će detalja oko same lokacije biti u narednom periodu“. „Ova odluka Gradskog veća treba da prođe verifikaciju u smislu Vlade i Ministarstva, pa ćemo sa detaljima izaći u narednom periodu. Sledeći koraci su izrada tehničke dokumentacije i međuopštinskih sporazuma, kako bi se krenulo u dobijanje dozvole i izgradnje prihvatilišta“, objašnjava Radivojević.\nDa će životinje sa niških ulica biti zbrinute po standardima Evropske Unije i da će u zbrinjavanje biti uključena i udruženja za zaštitu životinja, tvrdi Sotirovski. „Ovo je pretkorak do pravljenja zajedničkog prihvatilišta za pse i mačke na teritoriji Opštine Gadžin Han, na kome intenzivno radimo, jer je broj napuštenih pasa i mačaka na ulici sve veći“, navodi ona.\nAna Radovanović iz KLER-a kaže da je ukupna vrednost projekta, kojim će biti formirano zajedničko koordinaciono telo u oblasti zoohigijene opština Gadžin Han, Svrljiga i Niša, oko 26.000 švajcarskih franaka, od čega će oko 8.600 izdvojiti Grad Niš, dok ostatak finansira Ministarstvo državne uprave i lokalne samouprave, pišu Južne vesti.\nŠta vi kažete na ovu ideju o još jednom azilu za pse? Mi smo svoj stav izneli i strahujemo da bi to bilo još jedno u nizu „mučilište“ za jadne životinje…


Sarajevo: Konferencija o borbi protiv pranja novca i finansiranja terorizma\nDnevnik 2 [25.08.2019.]\nStanje na području Tešnja bolje, saniraju se štete od poplava\nDodik: “Ako Tegeltija ne bude imenovan, sjednica Predsjedništva BiH će biti farsa”\nPolicija u Hong Kongu upotrijebila i vatreno oružje\nYou are here: Home / BiH / Vijesti / Sarajevo: Konferencija o borbi protiv pranja novca i finansiranja terorizma\n16.04.2019. By Off 153\nKonferencija “Podizanje svijesti o prevenciji i borbi protiv pranja novca i finansiranja terorizma” održava se u Sarajevu. Detalje donosi reporterka BHRT-a Amela Pokvić.\nKako je najavljeno, na konferenciji će biti predstavljeni dosadašnji rezultati projekta čiji je cilj podizanje svijesti među zainteresiranim stranama, njihovo povezivanje u dijalog i pomoć bosanskohercegovačkim vlastima u prevenciji i borbi protiv pranja novca i finansiranja terorizma u Bosni i Hercegovini.\nKonferencija je organizirana u saradnji s Ministarstvom sigurnosti Bosne i Hercegovine u okviru projekta “Podrška borbi protiv pranja novca”, koji finansira Evropska unija.\nJedan od uslova za pridruženje Evropskoj uniji je i to da su pravni okviri i propisi u pogledu borbe protiv pranja novca, na svim zakonodavnim nivoima u Bosni i Hercegovini usklađeni sa zahtjevima Evropske unije. U okviru projekta, stručnjaci iz zemalja članica su zajedno sa predstavnicima Bosne i Hercegovine uporedili domaće zakonodavstvo u oblasti pranja novca i finansiranja terorizma sa zakonodavstvom Evropske unije i ustanovili nedostatke i rješenja za njihovo otklanjanje.\nProjektom je obezbijeđena i IT oprema kako bi se omogućila nadogradnja postojećeg sistema za analizu sumnjivih transakcija, koja se radi u okviru Finansijsko-obavještajnog odjeljenja Državne agencije za istrage i zaštitu.\nU Skoplju izložba u organizaciji Akademije nauka i umjetnosti BiH 16.04.2019.\n"Stravičan razvoj brutalnosti, prijetnji, govora mržnje" 16.04.2019.


NOVI KUĆNI TESTOVI NA KORONU Za 10 minuta otkrivaju da li ste zaraženi, koštaju 1.600 dinara, ali evo šta poručuju iz Agencije za lekove – Info LIGA\nARILJE / DRUŠTVO / Info LIGA / IVANJICA / LUČANI / ZLATIBOR\nPre nešto više od mesec dana, u našoj zemlji odjeknula je vest da su brzi antigenski testovi na virus korona dostupni građanima u domaćim apotekama. Zbog povoljne cene ovih testova (oko 1.300 dinara), kao i zbog brzine dobijanja rezultata – za samo pola sata – građani su pohrlili da nabave kućne testove.\nMeđutim, nakon dva dana povučeni su iz prodaje kada je obelodanjeno da testovi „nisu namenjeni građanima“ i da je „neko načinio grešku“. Istini za volju, građanima se savetovalo da se ne testiraju samoinicijativno već da to obavi zdravstveni radnik.\nOstalo je nerazjašnjeno kako su brzi antigenski testovi uopšte dospeli u apoteke. Kako je tada istakao pokrajinski sekretar za zdravstvo i član Kriznog štaba dr Zoran Gojković, „nastao je nesporazum“.\n– Agencija za lekove dala je dozvolu za promet različitih vrsta antigenskih testova, oni su isključivo planirani za kvalifikovano zdravstveno osoblje, to nisu testovi pojedinačno za građane – rekao je Gojković, i dodao „da je inspekcija na terenu i da će javnost biti obaveštena zbog čega se dogodila takva vrsta propusta“.\nJedan od takvih testova koji se reklamiraju u našim drogerijama jeste nemački proizvod „PCL COVID19 Ag Gold Saliva“. Treba napomenuti da uputstvo proizvođača nalaže da je ovaj test namenjen za profesionalnu upotrebu.\nPotom nekoliko kapi (ne manje od 2-3) iz epruvete naneti na mesto za uzorak na test kartici i sačekati 10 -15 minuta. Ako se pojave dve crvene linije – test je pozitivan, a negativan u slučaju crvene linije u predelu tačke „C“.\nALIMS: „Ne koristite na svoju ruku!“\nPavle Zelić iz Agencije za lekove i medicinska sredstva Srbije (ALIMS), podvlači za „Blic“ da je test „PCL COVID 19 Ag Gold Saliva“ registrovan kao medicinsko sredstvo namenjeno isključivo za laboratorijsku dijagnostiku ili za zdravstvene radnike, odnosno za profesionalnu upotrebu!\n– Dakle, ovo medicinsko sredstvo nije namenjeno građanima da ih samoinicijativno koriste – naglašava za „Blic“ Zelić.\nNaglasili su da nijedan od brzih antigenskih testova koji je registrovan u Agenciji, ne poseduje „CE“ sertifikat za proizvode za samotestiranje, već su namenjeni isključivo za upotrebu od strane stručnih lica!\nZanimljivo je da su od kraja januara ovi testovi dostpuni i u pojedinim apotekama u Crnoj Gori. Tamošnji mediji prenose da je cena testa 15 evra, ali da kupce zbunjuje to da se preporučuje da testiranje obavi medicinski radnik, te samim tim odvraća vlasnike apoteka da naruče ove testove.\nTags: apotekabryi kucni testovikorona\nNovi slučaj zaraze virusom COVID 19 u Ivanjici\nNext story Ivanjica: Da li rodna zemlja može da donese koru hleba? (VIDEO)\nPrevious story Odvraćenica na Goliji TOP destinacija za ljubitelje zimskog turizma (VIDEO)


Nadal pauzira četiri nedelje – Nadlanu.com\nNadal pauzira četiri nedelje\nObjavljeno 29. jan 2010. / 00:00:00\nMELBURN, 29. januara 2010. (Beta-AP) - Španski teniser Rafael Nadal odsustvovaće sa terena četiri nedelje zbog povrede kolena.\nNadal je zbog povrede kolena ove nedelje morao da preda Endiju Mareju četvrtfinalni meč na Otvorenom prvenstvu Australije.\nDrugi teniser sveta je obavio lekarske preglede u Španiji i savetovano mu je da naredne dve nedelje potpuno miruje, a da se nakon toga podvrgne dvonedeljnim tretmanima, navodi se u saopštenju Nadalovog menadžerskog tima.\nNadal je rekao da nije u pitanju upala tetiva, zbog koje je u nekoliko navrata pauzirao prošle sezone.\nDrugi teniser sveta zbog povrede neće učestvovati na turniru u Roterdamu, koji počinje 8. februara, gde je prošle godine u finalu izgubio od Endija Mareja.\n"Posle dve nedelje mirovanja, u zavisnosti od rezultata terapije i testova, Nadal će nastaviti sa aktivnostima, a njegov oporavak očekuje se za četiri nedelje", navodi se u lekarskom saopštenju.\nNadal je rekao da je srećan što ga ne muči stara povreda.\n"Dobro se osećam i razmišljam o potpunom oporavku. Cilj je da se dobro pripremim i spremno dočekam predstojeće turnure. Veoma sam razočaran što neću igrati na turniru u Roterdamu", rekao je 23-godišnji teniser.\nOn je istakao i da uopšte nije zabrinut što će izgubiti drugu poziciju na ATP listi.\n"Nije važno ako izgubite koju poziciju na listi. To je normalno kada ne možete da se takmičite. Za mene je važnije da ponovo počnem dobro da igram i da se dobro osceham na terenu, kao na turnirima u Abu Dabiju, Dohi, ali i na Australijan openu, gde sam igrao na visokom nivou", rekao je Nadal.


Stavovi Srbije i Makedonije o „Turskom toku“ nedefinisani - Centar za evroatlantske studije - CEAS\nOn je, komentarišući današnji predlog Slovačke da se napravi projekat kraka gasovoda koji će se oslanjati na „Turski tok“, uz učešće Bugarske, Rumunije, Mađarske i Evropske unije, rekao da su stavovi Makedonije i Srbije po pitanju učešća u tom gasovodu i dalje nedefinisani.\nStručnjak Fonda nacionalne energetske bezbednosti Aleksandar Pasečnik je rekao da ukoliko „Turski tok“ bude zatvorio mogućnost za tranzit gasa preko Ukrajine, Slovačka više neće biti tranzitna zemlja, pa je zato Bratislava zainteresovana da i dalje igra važnu ulogu na energetskom tržištu.\nSlovačka je danas predložila Rusiji projekat kraka gasovoda koji će se oslanjati na „Turski tok“, uz učešće Bugarske, Rumunije, Mađarske i Evropske unije.\nTo je izjavio slovački premijer Robert Fico nakon razgovora sa ruskim kolegom Dmitrijem Medvedevom i dodao da bi predlog Bratislave trebalo da se realizuje uz učešće i podršku EU, preneo je Tas.\nTakve projekte možemo da realizujemo samo uz postizanje dogovora između četiri zemlje, naravno, uz učešće Rusije. Odgovornost zahteva od nas da tražimo alternativne puteve rešenja ovog problema“, zaključio je slovački premijer.


ZAKON O PROFESIONALNOJ REHABILITACIJI I ZAPOŠLJAVANJU OSOBA SA INVALIDITETOM: UNIJA POSLODAVACA SRBIJE ZATRAżILA IZMENU čETIRI čLANA ZAKONA\nUnija poslodavaca Srbije je na osnovu žalbi pristiglih iz realnog sektora i sveobuhvatne analize Zakona o profesionalnoj rehabilitaciji i zapošljavanju osoba sa invaliditetom ("Sl. glasnik RS", br. 36/2009 - dalje: Zakon), zatražila izmenu četiri člana Zakona.\nUPS je predložila izmenu četiri člana Zakona kako bi se precizirale pojedine odredbe, postigao cilj Zakona uz smanjenje nepotrebnih opterećenja koja je uveo domaćoj privredi, te postigla veća transparentnost i kontrola trošenja sredstava Budžetskog fonda za profesionalnu rehabilitaciju i podstaklo zapošljavanja osoba sa invaliditetom.\nPrimena člana 24. Zakona je pokazala da tokom 2010. i 2011. godine mnoga preduzeća nisu mogla da, u lokalnim filijalama Nacionalne službe za zapošljavanje, pronađu dovoljan broj osoba sa invaliditetom koje bi zaposlili i zato su po sili Zakona morali da plaćaju penale u visini trostruke minimalne zarade za svaku osobu sa invaliditetom koju nisu zaposlili. Na taj način preduzeća su na mesečnom nivou izdvajala 60.030 dinara, a na godišnjem 720.360 dinara po svakom nepopunjenom radnom mestu.\nGodišnje opterećenje od 720.360 dinara stvorilo je velike finansijske teškoće, posebno malim preduzećima (od 20 do 49 zaposlenih), jer je ovo izdvajanje na godišnjem nivou gotovo jednako izdvajanjima za dve prosečne neto plate u privredi na godišnjem nivou. Na ovaj način u svakom preduzeću koje je plaćalo predmetni penal, praktično su ukinuta dva radna mesta. Pored toga, u mnogim preduzećima koja su imala 20,21,22 zaposlenih, uočeno je smanjenje broja zaposlenih do nivoi ispod 20, kako bi se izbeglo plaćanje ovih visokih penala, čime je dodatno smanjen broj zaposlenih.\nNeophodno je pronaći pravi ekvivalent minimuma broja zarada koje poslodavac mora da ispuni u postupku javne ili druge nabavke, što je i uslov za njegovo oslobađanje od obaveze zapošljavanja jedne osobe sa invaliditetom. Naime, u svim zvaničnim statistikama u RS više se ne vrši usklađivanje sa prosečnom zaradom u privredi, već isključivo sa prosečnom zaradom u RS, a to znači da će obaveza poslodavcima iz člana 27. u realnom iznosu biti uvećena za 25% imajući u vidu da su prosečne zarade zaposlenih u privredi za 25,4% manje u odnosu na republički prosek zarada i da zarade u javnom sektoru i državnoj upravi znatno dižu ovaj prosek.\nPrivreda zahteva da se svake godine objavi izveštaj nadležnih ministarstava, koji će jasno pokazati za koju namenu su utrošena sredstva iz Budžetskog fonda u skladu sa ovim zakonom i da li su ona utrošena za profesionalnu rehabilitaciju i pomoć OSI kako se ne bi desilo da se, kao prethodnih godina, ova sredstva uliju u republički Budžet i izgube svaki trag.\nUniji poslodavaca Srbije su tokom 2010. i 2011. godine stizale primedbe preduzeća o na to da nisu mogla u filijalama Nacionalne službe za zapošljavnje nadležnim za teritoriju sedišta ovih preduzeća, naći dovoljan broj osoba sa invaliditetom odgovarajućeg zanimanja i stepena stručne spreme koje bi zaposlili i zato su po sili Zakona bila prinuđena da plaćaju penale u visini trostruke minimalne zarade za svaku osobu sa invaliditetom koju nisu zaposlili. Nedopustivo je da se novčano kazni onaj poslodavac koji na teritoriji svog sedišta iz objektivnih razloga nije u mogućnosti da zaposli osobu sa invaliditetom i pored iskazane jasne namere i preduzetih konkretnih aktivnosti da sprovede odredbe Zakona.\nIzvor: Vebsajt Unije poslodavaca Srbije, 14.11.2012.


Jak zemljotres koji je pogodio Petrinju osetio se i u našim krajevima – LIPE.rs\n29. decembar – U 12 sati i 19 minuta po lokalnom vremenu registrovan je zemljotres magnitude 6.2 jedinica Rihterove skale u regionu mesta Sisak, Hrvatska, objavio je Seizmološki zavod Srbije. Pomeranje tla osetilo se i u većem delu Srbije, pa i u našim krajevima.\nIntenzitet u epicentru procenjen je na VIII-IX stepena Merkalijeve skale, a po prvim izveštajima bilo je još dva zemljotresa, jedan jačine pet stepeni, jedan malo slabiji. Potres je pogodio severozapadni deo Hrvatske s epicentrom 12 kilometara jugozapadno od Siska, kod Petrinje, objavio je Evropski mediteranski seizmološki centar.\nThe post Jak zemljotres koji je pogodio Petrinju osetio se i u našim krajevima appeared first on podunavlje.info.\nPrevious Crveni krst Smederevo: U akcijama u decembru prikupljeno 186 jedinica\nNext ZZJZ: U Podunavskom okrugu 76, u Smederevu 42 nova slučaja infekcije


Obama pokazao govorničku veštinu u obraćanju Kongresu i građanima\nAnkete javnog mnjenja pokazuju da je podrška ekonomskoj politici predsednika Baraka Obame porasla posle njegovog obraćanja američkom Kongresu i građanima, u utorak uveče. Obama je do sada proveo jedva trećinu od stotinu dana na položaju, kada se novi predsednici tradicionalno stavljaju pod lupu. Međutim njegovi dosadašnji rezultati već se podvrgavaju detaljnim analizama.\nObama je u svom govoru imao pred sobom težak zadatak – da podigne duh naciji u kojoj građani gube radna mesta, gube kuće, a u nekim slučajevima gube i nadu.\n„Obnovićemo se, oporavićemo se i Sjedinjene Američke Države će iz toga izaći snažnije nego pre“, poručio je američki predsednik.\nAnkete koje su televizijske mreže CNN i CBS sprovodile među gledaocima tokom Obaminog govora pokazale su da je on bio ubedljiv u prikupljanju podrške za svoj plan ekonomskog oporavka. Entoni Salvanto, šef anketnog odeljenja CBS-a kaže:\n„Pre govora, 71 odsto ispitanika je odgovorilo da su optimisti u pogledu naredne 4 godine Obaminog upravljanja, ali dok su gledali govor taj broj je porastao na 80 procenata“.\nNaravno, nisu se svi slagali sa predsednikovim gledištima. Većina republikanaca smatra da je predsednikov plan preopterećen državnim troškovima i da ne predviđa dovoljna smanjenja poreza. Zvaničan odgovor na Obaminu poruku dao je pridošlica na nacionalnoj političkoj sceni, guverner Luizijane, Bobi Džindal.\n„Demokratski lideri u Vašingtonu polažu svoje nade u federalnu vladu. Mi polažemo nadu u vas, američki narod“, rekao je Džindal.\nPrema nekim izveštajima, Bobi Džindal gaji predsedničke ambicije uprkos činjenici da mu je samo 37 godina i da je guverner tek nešto više od godinu dana.\nOčekuje se da će Obama nastaviti da pruža ruku opoziciji iako u tome nije bio mnogo uspešan tokom debate o predlogu zakona za podsticanje privrede. Ali njegova želja da promeni ton međustranačkih odnosa u Vašingtonu možda ima više odjeka u javnosti. Nedavno sprovedene ankete na nacionalnom nivou pokazuju da više od 60 odsto glasača odobrava rezultate prvih nekoliko nedelja Obamine administracije.\nStručnjak za ispitivanje raspoloženja javnosti na univerzitetu Kvinipjak, Piter Braun, kaže da je anketa nedavno sprovedena na Floridi pokazala da su Amerikanci spremni da sačekaju neko vreme i vide da li će predsednikov plan doneti rezultate.\n„Očigledno je da predsednik Obama uživa medeni mesec sa glasačima, ali je pitanje da li će on potrajati ili neće. Mnogi u Vašingtonu gunđaju zbog stimulativnog paketa jer ne sadrži ono što su neki očekivali. Ali u Floridi, koja je tradicionalno republikanska država, glasači mu daju vreme da se pokaže“, kaže Braun.\nJoš od vremena predsednika Franklina Ruzvelta, početkom tridesetih godina prošlog veka, predsednici se procenjuju posle prvih stotinu dana na položaju. Ruzvelt je postavio visok standard brze vladine akcije tokom prvih stotinu dana, a neki istoričari vide sličnost u onome što predsednik Obama nastoji da postigne. Met Dalek je profesor političke istorije u vašingtonskom centru Univerziteta države Kalifornije.\n„Mnogi ekonomisti kažu da je ovo najgora ekonomska kriza od vremena Velike depresije. Prisutno je osećanje straha, koje zbog širenja preko medija ima ogromnu psihološku moć. Mislim da su paralele vrlo snažne“, kaže profesor Dalek.\nU svom govoru, Obama je dodirnuo i temu dugoročnih ekonomskih zadataka, kao što je povećanje broja građana obuhvaćenih zdravstvenom zaštitom, poboljšanje obrazovanja i smanjenje zavisnosti Sjedinjenih Država od uvozne energije. Leri Sabato, politikolog sa Univerziteta države Virdžinija kaže:\n„Obama je bacio pogled ka periodu posle ekonomskog oporavka, odnosno onome što će se desiti posle, pokušavajući da odredi ciljeve ne samo tokom jednog, već tokom dva mandata“.\nTokom prošlogodišnje predizborne kampanje Barak Obama je dokazao da je talentovan političar. Po svemu sudeći, on sada nastoji da pokaže da je u komuniciranju sa javnošću isto tako vešt kao što su bili bivši predsednici Franklin Ruzvelt i Ronald Regan.


OGRLICA OD DUKATA VREDI KAO CEO STAN: Kad Pešterci iz dijaspore dođu na odmor, odmah se vidi ko NAJVIŠE ZARAĐUJE (FOTO, VIDEO)\nJedna od ovakvih "zlatnih parada" održava se svakog drugog avgusta u selu Brćak, na Pešterskoj visoravni, gde se okupi na hiljade ljudi što iz okolnih sela, ali i iz svih krajeva sveta.\n- Živimo u inostranstvu oko 20 godina, tamo radimo i zarađujemo, ali najviše nas raduje da dođemo u našu Sjenicu i provodimo vreme sa starim prijateljima i obilazimo upravo ovakve skupove - kaže Rasim Hadžibulić, koji je na vašar stigao sa suprugom Šefikom, koja blista upravo u zlatnoj odori.\nDesetine hiljade evra potrebno izdvojiti za ovaj nakit\nJedan deo zarađenog novca on je uložio i u Šefiku, jer je za zlato oko njenog vrata izdvojeno više destina hiljada evra.\n- Prvo se kupi jedan dukat, koji se kasnije ulepšava, nadograđuje i hekla i na kraju dobijemo odoru sa kojom se ponosimo ovde u selu - ispričao je ponosno Rasim.\nPROČITAJTE: Najbolji restoran na svetu vodi Srbin Ljuba, izbeglica iz Sarajeva: Ronaldo jede šta mu stavim na sto, nema izvoljevanja\nBogatstvo oko vrata\nLepota i vrednost ovih muslimanskih žena nesporna je i bez zlata, ali ipak sve izgleda i zvuči drugačije kad im se oko vrata stavi čitavo bogatstvo.\nNe zna se šta je lepše - žene ili njihovi uresi\nEdo Aljević iz Novog Pazara ponosan je na prelepe žene iz svoje porodice, ali i na njihov fascinantan nakit, koji je obezbeđen njegovim radom.\n- Neka ostane tajna koliko je koštalo, ali ima tu samo na mojoj ženi vrednosti za jedan lep stan - kroz osmeh je rekao Edo.\nPROČITAJTE: Otac mu je Stakleni, brat TROSTRUKI UBICA, a on se po Beogradu vozi sa ZNAČKOM policijskog sindikata i blinkerima\nNe štedi se ni na muzici\nNa Pešterskoj visoravni dobro zarade i muzičari, jer bakšiš je dat kako bi se pozdravile žene iz porodice, tako da što više – to bolje.\nPROČITAJTE: Nedeljni horoskop od 9. do 15. decembra: LAVA zbunjuje voljena osoba, veza STRELCA zapala u kolotečinu\nJedno veselje povod je za drugo\nNeudate devojke i neoženjeni momci se upravo na ovakvim vašarima upoznaju i zbližavaju, pa su svadbe sledeće veselje na kojima se okupljaju.


NARODNA SKUPŠTINA RS: 16. NOVEMBRA 2015. GODINE NASTAVAK PETE SEDNICE DRUGOG REDOVNOG ZASEDANJA, SEDNICE ODBORA ZA FINANSIJE, REPUBLIčKI BUDżET I KONTROLU TROšENJA JAVNIH SREDSTAVA, ODBORA ZA EVROPSKE INTEGRACIJE, ODBORA ZA PROSTORNO PLANIRANJE, SAOBRAćAJ, INFRASTRUKTURU I TELEKOMUNIKACIJE, ODBORA ZA USTAVNA PITANJA I ZAKONODAVSTVO - DAN ZA GLASANJE, RAZMATRANJE VIšE PREDLOGA ZAKONA\n73. sednica Odbora za finansije, republički budžet i kontrolu trošenja javnih sredstava biće održana 16. novembra 2015. godine, sa početkom u 9,00 časova, u sali III.\n1. Razmatranje Predloga zakona o dopuni Zakona o budžetu Republike Srbije za 2015. godinu,koji je podnela Vlada, u pojedinostima;\n2. Konstatovanje prestanka funkcije člana Saveta guvernera Narodne banke Srbije dr Miladinu Kovačeviću, istekom mandata.\n46. sednicu Odbora za prostorno planiranje, saobraćaj, infrastrukturu i telekomunikacije biće održana 16. novembra 2015. godine, sa početkom u 11,00 časova, u sali II.\n1. Razmatranje Predloga zakona o ozakonjenju objekata, koji je podnela Vlada;\n2. Razmatranje Predloga zakona o izmenama i dopunama Zakona o državnom premeru i katastru, koji je podnela Vlada;\n3. Razmatranje Predloga zakona o prijavljivanju i evidentiranju zakupaca na neodređeno vreme u stanovima u svojini građana, zadužbina i fondacija, koji je podnela Vlada;\n4. Razmatranje Predloga zakona o trgovačkom brodarstvu, koji je podnela Vlada;\n5. Razmatranje Predloga zakona o radnom vremenu posade vozila u drumskom prevozu i tahografima, koji je podnela Vlada;\n6. Razmatranje Predloga zakona o potvrđivanju Sporazuma između Vlade Republike Srbije i Saveta ministara Bosne i Hercegovine o izgradnji međudržavnog mosta preko reke Drine sa pratećim objektima na lokaciji Ljubovija- Bratunac, koji je podnela Vlada;\n7. Razmatranje Predloga zakona o potvrđivanju Protokola o izmenama i dopunama Sporazuma o vazdušnom saobraćaju između Savezne Vlade Savezne Republike Jugoslavije i Švajcarskog Federalnog Saveta, kojije podnela Vlada.\n46. sednica Odbora za evropske integracije biće održana 16. novembra 2015. godine, sa početkom u 12,30 časova, u sali u Maloj plenarnoj sali.\n1. Predstavljanje Izveštaja Evropske komisije o napretku Srbije za 2015. godinu.\nIzveštaj će predstaviti ambasador Majkl Davenport, šef Delegacije EU u Republici Srbiji.\n47. sednica Odbora za evropske integracije biće održana 16. novembra 2015. godine, sa početkom u 14,00 časova, u sali u Maloj sali.\n1. Predlog zakona o trgovačkom brodarstvu, koji je podnela Vlada, unačelu,\n2. Predlog zakona o radnom vremenu posade vozila u drumskom prevozu i tahografima, koji je podnela Vlada, unačelu.\nIzvestioci za prvu i drugu tačku dnevnog reda će biti predstavnici Ministarstva građevinarstva, saobraćaja i infrastrukture.\n146. sednica Odbora za ustavna pitanja i zakonodavstvo biće održana 16. novembra 2015. godine, sa početkom u 09,30 časova, u sali II.\nUsvajanje zapisnika sa 145. sednice Odbora;\n1. Razmatranje amandmanana Predlog zakona o dopuni Zakona o budžetu Republike Srbije za 2015. godinu, koji je podnela Vlada;\nNastavak Pete sednice Drugog redovnog zasedanja Narodne skupštine Republike Srbije u 2015. godini biće održan 13. novembra 2015. godine, sa početkom u 10 časova.\nPoslanici će glasati o:\n1. Predlogu zakona o dopuni Zakona o budžetu Republike Srbije za 2015. godinu, koji je podnela Vlada;\n2. Predlogu zakona o potvrđivanju Ugovora između Vlade Republike Srbije i Vlade Republike Kazahstan o izbegavanju dvostrukog oporezivanja i sprečavanju poreske evazije u odnosu na poreze na dohodak i na imovinu, koji je podnela Vlada;\n3. Predlog zakona o potvrđivanju Ugovora između Republike Srbije i Kraljevine Norveške o izbegavanju dvostrukog oporezivanja i sprečavanju poreske evazije u odnosu na poreze na dohodak, koje je podnela Vlada;\n4. Predlogu odluke o izmeni Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa BORIS TADIĆ -Socijaldemokratska stranka, Zajedno za Srbiju, Zeleni Srbije i\n5. Predlogu odluke o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Zaštitnika građana, koji podneo Odbor za administrativno-budžetska i mandatno-imunitetska pitanja Narodne skupštine.\nIzvor: Press služba Skupština Srbije, 15.11.2015.


MINISTARSTVO SAOBRAĆAJA RAZMATRA DA LI ĆE UKINUTI OBAVEZNU UPOTREBU SVETALA NA VOZILIMA DANJU\nMinistarstvo saobraćaja razmatra da li će ukinuti obaveznu upotrebu svetala na vozilima danju, a u Agenciji za bezbednost saobraćaja kažu da upaljeni farovi, ipak, doprinose većoj bezbednosti na putevima.\nIzmene i dopune Zakona o bezbednosti saobraćaja, kako je ranije najavljeno, mogle bi da se nađu u Skupštini Srbije u narednih nekoliko meseci.\nDirektor Agencije Stojadin Jovanović je rekao za Tanjug da je Ministarstvo formiralo radnu grupu koja razmatra i druge inicijative za izmenu i dopunu Zakona o bezbednosti saobraćaja na putevima.\nStav Agencije za bezbednost saobraćaja je, prema direktoru Jovanoviću, da su načelno protiv ukidanja dnevne upotrebe tzv. "kratkih" svetala na vozilima tokom vožnje, jer smatraju da je takva zakonska odredba korisna.\nJovanović je naveo da su analize pokazale da dnevna svetla posebno dolaze do izražaja kod vozila koja se kreću u istom smeru, kao i kod bezbednosti motociklista, biciklista i pešaka.\n"Vidi se da je, ipak, bolje koristiti svetla danju, u odnosu na štetu koja se čini usled pregorevanja sijalica, uticaja na tehničku ispravnost vozila ili na globalno zagrevanje", zaključio je direktor Agencije za bezbednost saobraćaja.\nSa druge strane, sve je više zagovornika za ukidanje zakonske obaveze stalno upaljenih svetala u Srbiji, koji navode kao glavne argumente da je vidljivost poboljšana drugim merama i rešenjima.\nSvi nadležni organi treba da daju svoje predloge i mišljenja, na osnovu čega će biti doneta konačna odluka.\nJedna od opcija je da upaljena svetla na vozilu budu obavezna danju samo u uslovima smanjene vidljivosti, kako je regulisano u velikom broju evropskih država.\nObavezno je da se upale farovi danju u Bosni i Hercegovini (BiH), Češkoj, Crnoj Gori, Danskoj, Estoniji, Islandu, Letoniji, Makedoniji, Norveškoj, Poljskoj, Rumuniji, Slovačkoj, Sloveniji i Švedskoj.\nNa autoputevima i putevima izvan naselja, dnevna svetla obavezna su u Finskoj, Italiji, Madjarskoj, Portugalu i Rusiji, preporučuje se njihova upotreba u Nemačkoj i Švajcarskoj, dok su u Grčkoj zabranjena tokom dana, a u Francuskoj obavezna za motocikle.


O nama – Okular\nUdruženje „Okular“ je nevladina, neprofitna organizacija, koja teži jačanju društvenog aktivizma dece i mladih i unapređenju kvaliteta života u lokalnoj zajednici i šire, kroz bavljenje istraživanjima i implementaciju projekata i drugih aktivnosti koje za osnov imaju sledeće oblasti: edukaciju, obrazovanje, ljudska prava, obrazovnu i socijalnu inkuziju, društveni aktivizam i volonterizam.\nUdruženje „Оkular“ je osnovano 14. januara 2015. godine, od strane dugogodišnjih aktivistkinja, koje dele ideje jednakosti, nenasilja, filantropije i ravnopravnosti. U prve dve godine postojanja realizovale smo projekte kojima smo promovisale volonterizam i društveni aktivizam i motivisale mlade da nam se priključe. Nadalje smo zadobile poverenje i drugih donatora, uz čiju smo finansijsku pomoć realizovale različite aktivnosti za decu, mlade i porodice.\nKao dva najveća dosadašnja uspeha Udruženja izdvojile bismo „Igralište mojih snova“ – prvo inkluzivno igralište u Srbiji nastalo u saradnji sa organizacijom UNICEF i „Inkluzivnu kuću za decu i mlade“ – prostor u kojem se sprovode najrazličitije inkluzivne aktivnosti za decu i mlade, a koji je nastao u saradnji sa Trag fondacijom i Fondacijom „Ana i Vlade Divac“.\nSarađujemo sa velikim brojem partnerskih organizacija u Srbiji, kao i u inostranstvu. Članovi smo sledećih nacionalnih mreža:\n– MODS – Mreža organizacija za decu Srbije;\n– KOMS – Krovna organizacija mladih Srbije;\n– NAPOR – Nacionalna asocijacija praktičara i praktičarki omladinskog rada.\nCiljevi udruženja odnose se na promociju kreativnog obrazovanja sa posebnim osvrtom na primenu informacionih tehnologija u obrazovnom procesu, edukacija i razvijanje proaktivnih životnih navika dece i mladih, suzbijanje svih oblika diskriminacije, promocija i zaštita ljudskih, a posebno manjinskih i ženskih prava, saradnja sa organizacijama i institucijama u zemlji i inostranstvu, poboljšavanje položaja dece i mladih sa invaliditetom, zalaganje za vrednosti civilnog društva, izgradnja, promocija i jačanje tolerancije među i prema pripadnicima nacionalnih manjina i sl.\nMisija udruženja jeste jačanje društvenog aktivizma dece i mladih i unapređenje kvaliteta života u lokalnoj zajednici i šire, kroz bavljenje istraživanjima i implementaciju projekata i drugih aktivnosti koje za osnov imaju sledeće oblasti: edukaciju, ljudska prava, inkuziju, društveni aktivizam i volonterizam.\nNaša vizija je društvo u kojem svako dete i svaka mlada osoba ima podsticajne prilike i uslove za rast, razvoj i nesmetano ostvarivanje svog punog potencijala.


KOLOBORACIJA SRBIJE SA PUZAJUĆIM FAŠIZMOM - Jedinstvena Bosna i Hercegovina\nKOLOBORACIJA SRBIJE SA PUZAJUĆIM FAŠIZMOM\nGej parada je srce Evrope\nKolaboracija Srbije sa puzajućim fašizmom\nDa li je društvo u Srbiji u stanju da napravi „civilizacijski iskorak“ iz ovog stanja zatrovanosti mržnjom i predrasudama, iz ovog incestuoznog petinga države i crkve koji slobode i prava građana čini taocima falangističkog nasilja i policijskih zabrana? Eto domaćeg zadatka za kandidate za predsednika DS-a, za ostatke razbijene opozicije, kao i za nas, nemušte „građaniste“ koji tupo posmatramo ponovni uspon fašizma u Srbiji\nJoš jedan sramotan dan za Srbiju i još jedno razočaranje za sve koji su verovali da žive u slobodnoj zemlji. Tako bi se mogao sumirati jučerašnji dan, 3. oktobar 2012, dan kada je ministar policije zabranio Paradu ponosa i kada je 2.000 pripadnika MUP-a Srbije obezbeđivalo otvaranje izložbe „Ecce homo“ švedske umetnice Elizabete Olson Valin u CZKD-u. Ministar policije, ujedno i premijer, zadovoljan je jer nijedna glava nije razbijena, nijedan izlog polupan, nijedan pendrek isukan. Gotovo pa trijumf pacifizma preko trijumfa preventivne zabrane i privremene blokade dela Beograda. Ali, kakav je tu mir trijumfovao? I kakve veze takav mir ima sa demokratijom i pravnom državom?\nIz Dačićevog ugla stvari izgledaju otprilike ovako: pripadnici LGBT populacije imaju pravo na obeležavanje svog dana, kao što i njihovi neistomišljenici imaju pravo da izraze svoje neslaganje. Ali, kad se istovremeno ispolje ta dva prava, nastaje rizik po građane i njihovu imovinu. U tom slučaju, stupa na scenu treće pravo, pravo policije da iz razloga bezbednosti onemogući i jedno i drugu grupu na uživanje njihovih prava. Ministar policije i premijer je stavio znak jednakosti između učesnika Parade i huligana, između onih koji bi mirno da se prošetaju i onih koji bi da ih kamenicama, šipkama i drugim hladnim arsenalom u tome spreče. Kako se postavlja ministar policije i premijer? Tako što umesto da zaštiti elementarno ustavno pravo ugrožene grupe, on organizatore Parade ponosa smatra jednako odgovornim za „destabilizaciju odnosa“ u društvu kao i njihove batinaše, te pod krinkom brige za opštu bezbednost ukida pravo svima na javno okupljanje.\nEto idealne formule za ukidanje svih protesta, bez obzira da li su oni politički ili socijalno motivisani. Ako radnici žele da štrajkuju, neka se poslodavci organizuju i priprete im otkazima i batinama i policija je tu da spreči njihov sukob tako što će dotičnog dana zabraniti sva javna okupljanja. Reći ćete: ali to se ne dešava i neće se desiti jer su građani, ako ne baš solidarni sa zahtevima radnika, ono tolerantni prema saobraćajnim gužvama i blokadama raskrsnica kada su prinuđeni da pešače koji kilometar do druge stanice ili do kuće. Zašto u slučaju Parade to razumevanje izostaje? Zato što je homoseksualizam bolest, kako je poentirao patrijarh SPC, odnosno zato što je takav tip seksualnih odnosa nešto što crkva žigoše kao greh i anomaliju organizma, dakle nedopustiv je iz medicinsko-religijskih i nacionalno-reproduktivnih razloga.\nOvde nije poenta otpor većine homoseksualizmu kao tipu seksualnih odnosa i emotivne veze. Ključno pitanje je zašto ljudima smeta da vide pripadnike ove stigmatizovane manjine kako šetaju glavnom gradskom ulicom. Odnosno, zašto imaju potrebu da ih u tome onemoguće umesto da ih, recimo, ignorišu ili mirno drže svoje antiprajd transparente sa druge strane ulice? Parada je različitost koja uznemirava jer destabilizuje postojeći poredak tako što predstavlja pretnju. Kakvu vrstu pretnje? (P)održavanjem Parade se javno priznaje postojanje homoseksualizma kao legitimnog izbora, koji bi time stekao pravo na društveno uvažavanje i političku moć. O homoseksualizmu bi se onda bez zazora govorilo u medijima i u školi, na ulici kao i u porodici. Brak ne bi bio više isključivo zajednica raznopolnih jedinki. Postavilo bi se pitanje o pravu istopolnih parova na usvajanje dece ili o pravu lezbijskih parova na veštačku oplodnju. Pripadnici LGBT populacije dobili bi svoje političke predstavnike, svoje poslanike, gradonačelnike i ministre, a jednog dana i predsednike i premijere. Elem, ništa više ne bi bilo isto. Sa održavanjem Parade počelo bi paranje džempera tradicije, te po svaku cenu treba zaustaviti izvlačenje početnog boda.\nTopli zagrljaj države i crkve\nNajpre je patrijarh pozvao predstavnike državnih vlasti da zabrane Paradu, ali i izložbu Elizabete Olson Valin u CZKD-u, ispoljavajući u tumačenju homoseksualizma za crkvu uobičajenu dozu homofobnih predrasuda i dogmatske rigidnosti. Potom je premijer sa pendrekom zabranio sva okupljanja najavljena za 6. oktobar, pa i Paradu, ali je poslao borbene bataljone policije, konjicu i pešadiju, da blokiraju ceo blok Vračara oko CZKD-a i stranih ambasada. Dan kasnije, pošto nije smeo da zabrani otvaranje izložbe švedske umetnice, najoštrije ju je osudio iako je po vlastitom priznanju nije ni video. Osudio je i organizatore izložbe kao podstrekače nasilja, čime su po njegovom mišljenju direktno isprovocirali zabranu šetnje. To će reći, da nije bilo izložbe „Ecce homo“, bilo bi Parade ponosa. Premijer sa pendrekom tu nije stao: „Kao što neki smatraju da ne smeju da se osporavaju prava kada je reč o njihovoj seksualnoj orijentaciji, tako niko ne sme i nema prava da izvrgava ruglu verska osećanja drugih“. Nije ostao dužan ni predstavnicima stranih država koje su izrazile svoje razočarenje zabranom Parade ponosa: „SAD su izrazile zabrinutost i razočaranje što je Parada ponosa otkazana, a mislim da bi trebalo da izraze protivljenje zašto je izložbom izvrgnut ruglu Isus Hristos“. Ovde je nastupio u isto vreme i kao portparol Srpske pravoslavne crkve i kao prozelotski aktivista.\nSa te pozicije uputio je još jednu packu licemernim Amerikancima, koji su uhapsili autora filma „Nevinost muslimana“, koji je po mišljenju mnogih uvredljivo prikazao proroka Muhameda: „Kako je moguće da neko smatra da je to isto moguće sa Isusom“. Dakle, predsednik stranke socijalista, naslednice ateističke stranke srpskih komunista, zalaže se principijelno za dvosmernu saradnju u okviru savremene filmske umetnosti. Ono što važi za proroka Muhameda, mora važiti i za božjeg sina Isusa. U isti red sa „bezbednosnim rizikom“, „verskim osećanjima“ premijer sa pendrekom je smestio i umetničke slobode i slobodu mišljenja: „Srbija ne sme biti poligon sa takozvanim pravom na slobodno mišljenje kojim se izaziva nezadovoljstvo ljudi, jer u tom slučaju to nije pravo na slobodno mišljenje, već direktna provokacija koja može da destabilizuje odnose u jednoj zemlji ili čitavom regionu“.\nPrimena principa: „ako neko želi da nešto prođe bez problema mora i sam da vodi računa kako će se ophoditi prema onima koji ne misle tako“, znači da premijer sa pendrekom dopušta samo beskonfliktne društvene procese, odnosno samo one skupove i umetničke događaje koji neće povrediti ničija verska osećanja, izazvati nečije nezadovoljstvo ili destabilizovati društvo. Bezbednost je nov kredo umetničkih i intelektualnih sloboda u Srbiji. Neizazivanje nezadovoljstva je nov horizont očekivanja publike i kritike. Princip: „ono što važi za Muhameda, mora važiti i za Isusa“, postaje novi kredo teološke hermeneutike i umetnosti koja ima verski podtekst. Policijski birokrata izdaje atest dopuštenih umetničkih sloboda, a policijski konjanik pred vratima jednoznačno je upozorenje da umetnik ili kultur-treger treba da se zamisli nad onim šta i kako dela.\nRikverc na Istok\nI prethodna vlast je rado ignorisala manjinska prava, bezbrižno ogolivši činjenicu da crkva predstavlja Ahilovu tetivu njenog ustrojstva. Tadić sada licemerno poziva državu da obezbedi održavanje Parade ponosa, dodajući da prošle godine država za tako nešto „nije imala kapaciteta“. Pretpostavljam da je za godinu dana srpska policija pribavila visokosofisticirano naoružanje i najsavremeniju IT opremu i značajno ojačala svoj sastav. Crno-crvena koalicija nema problema da jasnije ispolji svoju filiju prema putinovskoj Rusiji, kolevci demokratskih sloboda savremenog sveta (predsednik Nikolić na srcu uzgaja dve ljubavi, od Rusije draža mu je samo Srbija). Nema problema ni da promoviše koncept patriotske umetnosti, da se pozove na tekovine 90-ih ili na slavnu srpsku prošlost u kojoj među svecima i vitezovima, hajducima i ustanicima, soluncima i ravnogorcima, „tople braće“ nije bilo ni za lek.\nGej parada možda zaista nije ulaznica za dobijanje datuma za početak pregovora o priključivanju Srbije Evropskoj uniji. Jednostavno nije jer ima mnogo krupnijih nerešenih pitanja, od korupcije i reforme državnih organa i institucija do početka pregovora sa kosovskim vlastima. Ali, Gej parada jeste ulaznica za Evropu u smislu zaštite ljudskih prava i usvajanja evropskih standarda. Drugim rečima, ako je srpska vlast ovog puta eskivirala da obezbedi održavanje Gej parade i suoči se sa ekstremističkim falangama, to će je sačekati već sledeće godine. Ako je Kosovo srce Srbije, Gej parada je srce Evrope.\nDa li zabrana Parade, koja je došla posle izjave Tomislava Nikolića da Srbija ne treba da srlja u EU, znače ne samo da Srbija usporava tempo EU integracija, već i da polako reterira sa evropskog kursa? Ne mora da znači, ali sluti. Opet, iako postoje antiEU indicije, to može biti pokeraški blef novih vlasti kojim poručuje svojim „partnerima“ iz EU: ako nas budete pritiskali i tražili ono što većina građana ne želi, nećemo se ni mi truditi da vam se bacimo u zagrljaj, već ćemo ozbiljnije razmisliti o našim drugim legitimnim opcijama, recimo o Srbiji na Istoku ili o političkoj neutralnosti.\nDa li je društvo u Srbiji u stanju da napravi „civilizacijski iskorak“ iz ovog stanja zatrovanosti mržnjom i predrasudama, iz ovog incestuoznog petinga države i crkve koji slobode i prava građana čini taocima falangističkog nasilja i policijskih zabrana? Eto domaćeg zadatka za kandidate za predsednika DS-a, za ostatke razbijene opozicije, kao i za nas, nemušte „građaniste“ koji tupo posmatramo ponovni uspon fašizma u Srbiji.


Remont kasni zbog nedostatka novca\nMineta Jahić (1925-1943)Mineta Jahić potiče iz čuvene bijeljinske revolucionarne porodice Fadila Jahića Španca. Bila je najmlađe dijete u porodici. Ušla je u...\nponedjeljak, 13 avgust 2012 12:15\tMarija\t0 komentara\nVijesti\tGradska toplana u Bijeljini trenutno radi na remontu toplovodne mreže, ali posao još nije završen zbog nedostatka novca, izjavio je Srni vršilac dužnosti direktora Gradske toplane Milenko Vićanović. On je napomenuo da se remont izvodi "dio po dio" i da je glavni cilj posla smanjiti potrošnju uglja. "Za kompletan remont toplovodne mreže, koja je stara više od 30 godina, potrebno nam je oko 130.000 KM. Do sada smo uspjeli prikupiti 90.000 KM i od toga smo uradili oko 80 odsto posla", rekao je Vićanović. Vićanović je istakao da Toplana ima problema sa naplatom 330.000 KM, koliko duguju pravna i fizička lica. "Do sada smo poslali mnogo opomena korisnicima koji nisu izmirili dugovanja, ali s obzirom da nema efekta, pripremili smo oko 40 tužbi koje ćemo ovih dana uručiti dužnicima", rekao je Vićanović. Gradska toplana pokriva oko 70.000 metara kvadratnih stambenog prostora u Bijeljini, a cijena grijanja po jednom metru kvadratnom iznosi 2,32 KM za fizička lica i 5,05 KM za pravna lica.


SALIHOVIĆ MIRNES, igrač FK „Budućnost“ – Banovići zbog prekršaja iz člana 46. DP NS/FS BiH na utakmici 9. kola Prve lige FBiH: FK „Budućnost“ - FK „Radnički“, kažnjava se ZABRANOM IGRANJA 3 (TRI) PRVENSTVENE ili KUP UTAKMICE, računajući od 14.10.2013.\nPAVLOVIĆ PERICA, predsjednik NK „Gošk“- Gabela zbog prekršaja iz člana 43. DP NS/FS BiH na utakmici 9. kola Prve lige FBiH: NK „Gošk“ - NK „Jedinstvo“, kažnjava se NOVČANOM KAZNOM OD 300 (TRISTOTINE) KM.\nNK "ISKRA" Bugojno, zbog prekršaja iz člana 52. DP NS/FS BiH, na utakmici 9. kola Prve lige FBiH: NK „Iskra“ - OFK „Gradina“, kažnjava se NOVČANOM KAZNOM OD 800 (OSAMSTOTINA) KM.\nBEKRIĆ MIRZA, igrač FK „Radnički“ – Lukavac zbog prekršaja iz člana 43. DP NS/FS BiH na utakmici 8. kola Prve lige FBiH: FK „Radnički“ - NK „Gošk“, kažnjava se ZABRANOM IGRANJA 1 (JEDNE) PRVENSTVENE ili KUP UTAKMICE, računajući od 07.10.2013.\nKALTAK ADNAN, igrač NK „Podgrmeč“ – Sanski Most zbog prekršaja iz člana 43. DP NS/FS BiH na utakmici 7. kola Prve lige FBiH: NK „Podgrmeč“ - NK „Troglav“, kažnjava se ZABRANOM IGRANJA 1 (JEDNE) PRVENSTVENE ili KUP UTAKMICE, računajući od 29.09.2013.\nPROŠIĆ ELDIS, sudac Prve lige FBiH zbog prekršaja iz člana 41. u vezi sa članom 64. DP NS/FS BiH, kažnjava se NOVČANOM KAZNOM OD 200 (DVIJESTOTINE) KM.\nKARAČIĆ DARIO, sudac Prve lige FBiH zbog nepoštivanja člana 5. Kodeksa ponašanja NS FBiH, kažnjava se NOVČANOM KAZNOM OD 300 (TRISTOTINE) KM.\nLEMEZOVIĆ MURAZ, posmatrač suđenja Prve lige FBiH zbog nepoštivanja člana 5. Kodeksa ponašanja NS FBiH, kažnjava se NOVČANOM KAZNOM OD 600 (ŠESTSTOTINA) KM.


Pajtić: Neka je bog u pomoći Dinkiću | Autonomija\nPotpredsednik Demokratske stranke Bojan Pajtić izjavio je danas, povodom spekulacija da se priprema promena gradske vlasti u Novom Sadu, da svako ko to pokušava da učini, radi na uspostavljanju nestabilnosti u državi.\n”Neće se rešiti nijedan problem u ovoj državi tako što će se destabilizovati lokalne samouprave, kupovati ili otimati odbornici”, rekao je Pajtić na konferenciji za novinare u Vladi Vojvodine, čiji je predsednik.\nDodao je da se pred republičkom i pred pokrajinskom vladom nalaze ogromni izazovi koji se odnose i rešavanje problema ekonomske krize, socijalnih kategorija, manjka stranih investicija, suše…\n”I ako neko zaista namerava da, umesto da se bavi rešavanjem ovih problema, ruši stabilne lokalne samouprave u kojima je gradonačelnik iz neke druge stranke i u kojima je pobedila ta stranka koja nije u većinskoj koaliciji u Republici, neka mu je bog u pomoći!”, poručio je Pajtić.\nOcenio je da političari koji razmislsjaju o takvim stvarima zapravo žele da uspostave nestabilnost i da ne rešavajuosnovne probleme u društvu.\n„Moramo svi zajedno da radimo da bismo te probleme rešavali. A ako neko kao prvi zadatak postavi sebi to da se obračunava sa političkim neistomišljenicima, taj prosto neće dugo trajati i taj ne zna ni šta je politika, ni šta je država, ni šta je odgovornost”, rekao je Pajtić.\nPredsednik Ujedinjenih regiona Srbije Mlađan Dinkić izjavio je ranije da se razgovara o mogućnosti “prekomponovanja” gradske vlasti u Novom Sadu.\n„Demokratska stranka je u Novom Sadu ostvarila dobar rezultat, ali daleko ispod onog koji garantuje sigurnu vlast”, rekao je za Dinkić za današnji novosadski “Dnevnik”.\nPavličić ima poverenja u koalicione partnere\nGradonačelnik Novog Sada Igor Pavličić izjavio je danas, povodom spekulacija da se priprema promena gradske vlasti u Novom Sadu, da ima „puno poverenje” u koalicione partnere.\n„Imam puno poverenje u koalicione partnere i reč koju smo dali jedni drugima prilikom formiranja sadašnje gradske vlasti i smatram da će vremenom naši odnosi biti samo čvršći”, naveo je gradonačelnik u saopštenju za javnost.\nPavličić, koji je funkcioner DS-a, uzvratio je da budući ministar finansija i predsednik stranke koja u Novom Sadu i Vojvodini nije prešla cenzus, kao prvu političku poruku najavljuje smenu vlasti u Novom Sadu, umesto da da odgovor kako će rešiti goruće ekonomske probleme.\n„Verovatno je ovo novi model decentralizacije koji stiže iz Beograda, sa namerom da se smenjuju stranke koje su pobedile na izborima u Novom Sadu, voljom Novosađana. Hvala Novosađanima što misle svojom glavom i što su nam još jednom dali podršku u našem voljenom gradu”, poručio je Pavličić.\nJerkov: Nema naznaka o promeni gradske vlasti\nPredsednica Skupštine Novog Sada i funkcionerka Lige socijaldemokrata Vojvodine Aleksandra Jerkov izjavila je danas da vladajuća većina u gloavnom gradu Vojvodine nije dobila nikakve naznake od koalicionih partnera iz Socijalističke partije Srbije (SPS) da će doći do promene gradske vlasti.\n”Nemam informacije da se tako nesto dešava. Nismo dobili nikakve naznake od SPS-a da bi se tako nešto moglo desiti”, kazala je Jerkov agenciji Beta.\nOna je ocenila da bi smenom postojeće vlasti direktno bila prekršena izborna bvolja građana Novog Sada.\nOštro je kritikovala predsednika Ujedinjenih regiona Srbije Mlađana Dinkića, zbog najave mogućnosti da će doći do „prekomponovanja” gradske vlasti.\n„Oni su na sve spremni: na kupovinu odbornika, na pretnje, ucene. Ipak, verujem da će SPS imati dovoljno političke odgovornosti”, kazala je Jerkov.\nDodala je da je „žalosno” što se čovek (Dinkić) koji će biti izabran za ministra finansija i privrede bavi prekomponovanjem vlasti u Novom Sadu, a ne radnicima „Noviteta” i „Novosadke mlekare” koje će „koliko sutra ostati bez posla”.\n„Skoro sve firme u Novom Sadu su na ivici propasti i Dinkiću bi bolje bilo da razmišlja o tome”, poručila je Aleksandra Jerkov.\nSNS želi promenu vlasti, SPS ne zna ništa o tome\nČlan Predsedništva Srpske napredne stranke (SNS) Igor Mirović izjavio je da je ta stranka uputila “i formalne i neformalne predloge” odbornicima Socijalističke partije Srbije (SPS) za promenu vladajuće većine u Novom Sadu, “u skladu sa odnosom snaga na republičkom nivou”.\n“To je naša želja, a hoće li se realizovati, zavisi isključivo od socijalista”, rekao je Mirović za portal “Novine novosadske” (www.novinenovosadske.rs).\nPredsednik Gradskog odbora SPS-a Siniša Sević, koji je i zamenik gradonačelnika Novog Sada, rekao je da do njega nije stigao nikakav formalan predlog od SNS-a.\nO promeni gradške vlasti nije se raspravljalo ni u gradskom odboru, ni u predsedništvu te partije, kazao je Sević.\nPredsednik Gradskog odbora Srpske radikalne stranke Đurađ Jakšić rekao je da je svaki vid saradnje radikala sa SNS “isključen i nemoguć”.\n“Ono što je sigurno da SRS ni pod kojim uslovima neće sarađivati sa takozvanom Srpskom naprednom strankom”, poručio je Jakšić.\nPredsednik Gradskog odbora Demokratske stranke Srbije Borko Ilić rekao je da se “pregovara o promeni gradskih vlasti, ali da je jasno da ključ čitave situacije u rukama drže socijalisti”.


Razer ulazi u mobilni esport sponzorstvom tima Tribe Gaming - RUR Esports\nHome - eSports - Razer ulazi u mobilni esport sponzorstvom tima Tribe Gaming\nKada pomislimo na Razer, uglavnom pomislimo na vrhunske tastature, miševe i slušalice, ali ste verovatno već do sada čuli da je ova marka poznata po vrhunskim periferijama nedavno ušla i u biznis gejming mobilnih telefona.\nOtuda i ovo partnerstvo o kome danas pišemo deluje kao prirodni korak u razvoju novog tržišta kompanije. Naime, Razor je potpisao strateško partnerstvo sa esport organizacijom Tribe Gaming, koja je fokusirana ekskluzivno na mobilne esport naslove, kao što su Vainglory, Clash Royale ali i Fornite.\nTim Tribe Gaming je u septembru prošle godine preuzeo Vainglory sastav Immortalsa, i zatim sa tom istom ekipom odneo titulu šampiona sveta na svetskom prvenstvu u decembru, šampionatu čije je jedan od sponzora bio i sam Razor.\nDeo ovog sponzorskog dogovora podrazumeva i to da će igračti igrati i takmičiti se na Razer telefonima, kao i snimanje dokumentarne serije o Vainglory sastavu ekipe.\nMobilni gejming i esport doživljava eksplozije velikih razmera na istoku, pogotovo u Kini, dok u zapadnom svetu još uvek nije uzeo maha, ali polako postaje sve popularniji usled toga što i brojni “pravi” naslovi, poput PUBG, Fornite i Hearthstone, imaju svoje mobilne varijante.\nLoL – Clash mod se vraća u septembru\nMobilna igra će po prvi put biti deo…


Kada će biti okončana rekonstrukcija Ulice Džemala Bijedića? - Istinomjer\nKrajem maja 2018. godine, tadašnji premijer Kantona Sarajevo (KS) Adem Zolj, ministar saobraćaja Muharem Fišo, zatim ovlašteni potpisnik Direkcije za ceste KS-a Emir Hota, te aktuelni načelnik Općine Novi Grad Semir Efendić potpisali su Sporazum o udruživanju finansijskih sredstava za realizaciju Projekta rekonstrukcije, sanacije i proširenja Ulice Džemala Bijedića u dužini od 2.300 metara.\nKako je tada navedeno, za realizaciju ovog projekta potrebno je bilo obezbijediti sredstva u iznosu od 6.500.000 KM, a tadašnji ministar saobraćaja KS-a Muharem Fišo potvrdio je da je, u skladu s ugovorom, planirani rok sanacije ovog dijela Ulice Džemala Bijedića tri godine:\nSredstva će se planirati u bužetima naredne tri godine, koliki je ustvari rok za okončanje sanacije ove važne gradske saobraćajnice.\nMuharem Fišo, 23. 5. 2018.\nDa je realizacija ovoga projekta jedno od najvažnijih rješenja pitanja saobraćajnih gužvi koje su zadnjih godina u Sarajevu sve izraženije, naglasio je nakon potpisivanja načelnik Efendić, te dodao:\nU isto vrijeme, ova ulica se trenutno nalazi u lošem stanju sa oštećenim kolovozom, jer nije rekonstruirana nikada od agresije na BiH pa do danas. Uz njenu rekonstrukciju, bit će izvedeno i njeno proširenje, gdje god to bude moguće, kako bi se njen kapacitet značajno povećao.\nSemir Efendić, 23. 5. 2018.\nSami radovi počeli su skoro godinu i pol nakon što je ugovor potpisan, što je potvrđeno 23. 10. 2019. godine, nakon potpisivanja prvog pojedinačnog ugovora za izvođenje radova u vrijednosti od 2,2 miliona konvertibilnih maraka.\nPomenuti ugovor ispred Općine Novi Grad Sarajevo potpisao je načelnik Efendić, dok je ispred Euro-Asfalta to učinio direktor ove firme Hamed Ramić.\nKako je tom prilikom navedeno, ”ovaj ugovor podrazumijeva rekonstrukciju i proširenje prvih 900 metara ceste od 9. transverzale, odnosno od firme Energoinvest TDS d.d. do raskrsnice kod firme GRAS”, dok je rok za izvođenje radova predviđenih prvom fazom šest mjeseci.\nSaobraćajnica ima dvije kolovozne trake, planirano je da se ona proširi na četiri kolovozne trake, tako da se njen kapacitet uvećava za sto posto. Sa ovim ugovorom stiču se preduslovi da se započne rekonstrukcija.\nSemir Efendić, 23. 10. 2019.\nMeđutim, kako se Istinomjer uvjerio 28. 6. 2021. godine, i pored najava iz maja 2018. godine, tri godine poslije, radovi na rekonstrukciji Ulice Džemala Bijedića još uvijek nisu okončani.\nPodsjećamo, radovi su počeli 4. 11. 2019. godine, o čemu je javnost svojevremeno obaviještena i putem zvanične stranice Općine Novi Grad.\nU martu 2020. godine radila se zamjena podzemnih instalacija i proširenje same saobraćajnice, kako bi početkom predstojeće građevinske sezone sve bilo spremno za asfaltiranje prvih 900 metara saobraćajnice u novom profilu s četiri kolovozne trake.\nKako je navedeno u prilogu sajta Sarajevo Construction 16. 6. 2020. godine, zamjena podzemnih instalacija i proširenje same saobraćajnice tada su bili u poodmakloj fazi, a uz navedenu saobraćajnicu bila je u toku izgradnja velikog poslovnog objekta koji se prostire na 44.584 kvadratna metra, od kojih je 17.400 predviđeno za vanjski parking s 294 mjesta, zelenu površinu i saobraćajnicu ispred objekta.\nU međuvremenu, 11. 9. 2020. godine, veliki poslovni objekat, tačnije novi Bingo centar, otvoren je u općini Novi Grad, dok rekonstrukcija Ulice Džemala Bijedića ispred navedenog objekta i dalje traje.


Press Online :: Biznis :: Nedimović: Cene svinja idu na 185 RSD / print=true\nMinistar poljoprivrede Branislav Nedimović obišao je jednu od najvećih farmi za tov svinja u Mačvi, "Braća Parlagić" i tom prilikom rekao da cene svinja rastu.\nKako je rekao, sve su procene da će vrlo brzo dostići 180, do 185 dinara za kilogram žive vage.\nPrema njegovima rečima, to je rezultat ulaganja u prerađivačku industriju, kao i zato što ima sve više klanica u Srbiji.\n"Ono što je naredni zadatak države je da osavremenimo sistem, odnosno donesemo nove pravilnike o oceni kvaliteta mesa, jer to zahteva tržište", najavio je Nedimović.\nMilovan Ivanković je sa porodicom tovom svinja počeo da se bavi pre više od 20 godina i sada predaju 10.000 tovljenika godišnje, uglavnom Mitrosu iz Sremske Mitrovice.\n"Hvala ministru poljoprivrede i Vladi Srbije što su vratili Mitros u pogon jer to nama osigurava, ali i olakšava plasman. A ostali farmeri bi trebalo da slede moj primer, svi da se uozbiljimo, kako bismo imali ovakve rezultate", kaže Ivanković.\nVlasnik farme u novi, najsavremeniji objekat u ovom delu Evrope za uzgoj tovnih svinja, uložio je 40 miliona dinara, od čega su osam miliona dinara sredstva koje je preko konkursa dobio od Ministarstva poljoprivrede. Reč je o potpuno automatizovanom sistemu tečnog tova, kao i ventilaciji koja vazduh hladi vodom, pa su uslovi za uzgoj svinja idealni.\n"Ja bih voleo da svi slede moj primer i konkurišu za subvencije namenjene izgradnji objekata, ali da ne grade po zastarelom sistemu jer će zbog „afričke kuge“ i ostalih bolesti moći da rade samo ovakvi zatvoreni sistemi za tov. U moju farmu ne može muva da uđe“", tvrdi vlasnik farme „Braća Parlagić“.\nI ministar Nedimović podsetio je da je država do sada pomogla izgradnju više od 400 novih objekata u stočarstvu, a da će to nastaviti i ubuduće.\n"Sada će to moći i preko IPARD programa, uskoro slede novi konkursi, pa pozivam sve poljoprivrednike da se prijave, ali da razmišljaju o budućnosti, o ekologiji, o iskorišćavanju organskog otpada jer to ne znači samo uštedu u proizvodnji, već i očuvanje kvaliteta i oplemenjivanje zemljišta", naglasio je Nedimović.


Nema preživjelih : Pronađena olupina indonežanskog aviona (VIDEO) | Kliker.info\nNema preživjelih : Pronađena olupina indonežanskog aviona (VIDEO)\nOstaci indonežanskog putničkog aviona kompanije “Trigana er servis”, koji je izgubio kontakt sa kontrolom leta, pronađeni su u oblasti Oktabe na Papui Novoj Gvineji, rečeno je u ministarstvu saobraćaja, javlja Reuters.Avion je udario u planinu, pri čemu su poginula sva 54 putnika.To je ranije rekao neimenovani izvor iz lokalnog avio-prevoznika, prenijele su RIA Novosti.\nAvion ATR-42, indonežanske kompanije “Trigana air servis”, u kome su se nalazila 54 putnika i članova posade, izgubio je kontakt sa kontrolom leta dok se nalazio iznad zabačenih predjela provincije Papue na krajnjem istoku Indonezije.\nNa Tviter nalogu agencije BASARNAS navodi se da je avion letio na domaćoj liniji i da pripada kompaniji “Trigana”, te da se u njemu nalazilo 44 odrasla putnika, petoro djece i pet članova posade.\nAvion ATR-42 izgubio je kontakt pola sata nakon uzlijetanja sa aerodroma Sentani u prestonici Papue, Džajapuri, na letu do Oksibila, koji je trebalo da traje oko 45 minuta, stoji u saopštenju kompanije.\nMještani sela u udaljenom i planinskom regionu Papua, na istoku Indonezije, prijavili su pad aviona, izjavio je danas zvaničnik kompanije “Trigana air servis”, samo nekoliko sati nakon što je letjelica sa 54 osobe nestala sa radarskih ekrana.\n“Dobili smo izvještaje od mještana. Zajedno sa spasilačkim timom, takođe, šaljemo i letjelicu da pomogne u potrazi”, rekao je direktor operacija u “Trigana air servisu” Beni Sumarjanto.Avion nije bio opremljen automatskim sistemom za praćenjem što dodatno otežava potragu.


Sutra počinje "Šarenijada" u školi "8. septembar" - Pirot Plus Online\nSutra počinje "Šarenijada" u školi "8. septembar"\n10. april 2014. 07:23 Društvo Pirot Plus Online\nU OŠ “8.septembar” sutra će početi dvodnevni vašar “Šarenijada”. Ovu manifestaciju sutra će posetiti deca iz pripremnog predškolskog programa objekata “Neven”, “Zmaj” i “Lane”, koji će razgledati kreativne i interesantne učeničke rukotvorine i družiti se sa učenicima mlađih razreda. U okviru plana saradnje među školama “Šarenijadu” će posetiti i učenici nekoliko odeljenja pirotskih osnovnih škola. Drugi dan manifestacije biće prodajnog karaktera.\nNa otvaranju “Šarenijade” na letnjoj pozornici škole učestvovaće hor starijih razreda pod vođstvom Anite Pejčić, nastavnice muzičke kulture, biće izvedene dve predstave forum teatra u organizaciji nastavnice srpskog jezika Marijane Panov i nastavnice enegleskog jezika Staše Pešić Milanov, na kraju je predviđen kraći recital “Družina zmajeva” učenika prvog razreda učiteljice Snežane jSavić.\nIstog dana održaće se i roditeljski sastanci, gde će sa roditeljima biti realizovana treća radionica programa j”Škola bez nasilja”, dok će na roditejskom sastanku učenika VII razreda biti realizovana radionica u okviru programa “Profesionalna orijentacija učenika osnovnih škola na prelasku u srednju školu”.


Vučić obilazi radove na rekonstrukciji škola u Pirotu - Info 24\nRadio Info 24 Cafe\nRadio 96 Čačak\nRadio NS Plus\nMARIJA OBRADOVIĆ: Priština nema podršku za Savet Evrope!\nKUBUROVIĆ: Nije planiran reizbor sudija Vrhovnog suda\nMALI: Izlazimo na izbore kao tim, kandidat za gradonačelnika je odluka odbornika\nHuliganima iz Splita zatvorske kazne od četiri do šest meseci\nVučić obilazi radove na rekonstrukciji škola u Pirotu\nRedakcija July 29, 2017\t0 Comments\nPredsednik Srbije Aleksandar Vučić nastavio je dvodnevnu posetu Nišavskom okrugu obilaskom radova na rekonstrukciji Osnovne škole “8. septembrar”.\nNa Osnovnoj školi “8. septembar”, ispred koje su predsednika Vučića dočekali brojni građani, izvode se radovi na fasadi i unutrašnjosti škole.\nPrema rečima direktorke Olgice Najdanović, rekonstruiše se skoro sve – krov, fasada, električne instalacije, izvode se unutrašnji radovi, renovira se i svlačionica koja je poslednji put adaptirana 1974. godine, a radi se i osvetljenje.\nDirektorka očekuje da će unutrašnji radovi biti završeni do početka nove školske godine.\nPored toga, radi se i rekonstrukcija dvorišta ispred škole, kaže Najdanović, a sve to će mnogo značiti za učenike budući da će imati lepši ambijent za učenje i boravak u školi.\nOsnovna škola ima 1.182 učenika, u matičnoj školi ima 38 odeljenja, kao i 14 isturenih.\nPredsednik će nakon osmoletke “8. septembra” posetiti i Školu za osnovno i srednje obrazovanje “Mladost”, gde se takođe izvode radovi na fasadi i unutrašnjosti škole.\nBudući da tu školu pohađaju i osobe sa smetnjama u razvoju, biće uređena i rampa koja će olakšati prilaz osobama sa invaliditetom.\nSa predsednikom je radove na obnovi škola obišao i ministar prosvete, nauke i tehnološkog razvoja Mladen Šarčević.\nVučić će posetu Nišavskom okrugu završiti obilaskom fabrike Leoni u Nišu gde će početi prva faza proizvodnje.\nReč je o investiciji nemačkog proizvođača kablova, vrednoj 22 miliona evra.\nFabrika u prvoj fazi ima 15.000 kvadratnih metara, dok će po završetku svih radova imati 25.000 kvadratnih metara i zapošljavati 2.200 radnika.\nPredsednik je sinoć u Dimitrovgradu kazao i da će istočni i južni krak Koridora 10 biti završeni do iduće sezone i izrazio očekivanje da će Srbija imati bolje puteve nego što postoje na zapadu i istoku.\nOn je nakon obilaska radova na izgradnji obilaznice oko Dimitrovgrada na istočnom kraku Koridora 10, kazao da će ta deonica biti završena do kraja godine, izuzev tunela Bancarevo, gde će radovi potrajati nakon toga još tri do četiri meseca.\nIstakao je da će Srbija izgraditi i obnoviti autoputnu infrastrukturu.\nTags: aleksandar vucic, INFO 24, osnovna skola 8. septembar, pirot, www.info24.rs\nVučić prvi put prima akreditive ambasadora\nKostić: Na dijalogu o Kosovu se prelama budućnost srpskog naroda\nMARIJA OBRADOVIĆ: Priština nema podršku za Savet Evrope! January 24, 2018\nKUBUROVIĆ: Nije planiran reizbor sudija Vrhovnog suda January 24, 2018\nMALI: Izlazimo na izbore kao tim, kandidat za gradonačelnika je odluka odbornika January 24, 2018\nHuliganima iz Splita zatvorske kazne od četiri do šest meseci January 23, 2018\nIzmene Ustava – sudije i tužioce bira struka, a ne Skupština January 23, 2018


Ubijen glavešina Džema islamije | Glas javnosti\nPočetna > Svet > Ubijen glavešina Džema islamije\nDŽAKARTA - Predsednik Indonezije Susilo Bambang Judojono potvrdio je danas da je islamski ekstremista Dulmatin, osumnjičen za planiranje terorističkih napada na Baliju 2002, poginuo u jučerašnjem sukobu s policijom tokom dve koordinisane akcije u predgrađu Džakarte.\n- U mogućnosti smo da vas obavestimo da je posle uspešne policijske racije protiv terorista koji su se krili u Džakarti poginuo i Dulmatin, jedan od glavnih terorista za kojim smo tragali u jugoistočnoj Aziji - rekao je Judojono.\nDulmatin (39), Indonežanin koga je u Avganistanu obučavala Al Kaida, bio je jedan od najtraženijih ekstremista u jugoistočnoj Aziji, a verovalo se da je pobegao na Filipine. Uklanjanje jednog od ključnih ljudi Džema islamije, koja se povezuje s Al Kaidom, predstavlja veliki uspeh, kako smatra AP, indonežanskih snaga bezbednosti uoči posete predsednika SAD Baraka Obame 20. marta, a kako je najavljeno, terorizam u tom delu sveta biće jedna od glavnih tema razgovora. Jučerašnje racije deo su šireg policijskog obračuna sa ćelijom Džema islamije koja je nedavno osnovala kamp za obuku u zapadnoj provinciji Aceh. U samoubilačkim napadima na dva noćna kluba, popularna medu stranim turistima na Baliju 2002, poginulo je 202 ljudi.


Polovni Eurolift transportna vozila oglasi za prodaju - Mascus Srbija\nNalazite se ovde: Mascus Srbija > Transportna vozila > Eurolift\nHSK25 6205 (1)\nPolovna Eurolift transportna vozila na prodaju\nOvo su rezultati pretrage polovnih Eurolift transportna vozila mašina koje su za prodaju. Eurolift transportna vozila oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Eurolift transportna vozila u Brend sekciji.\nEurolift HSK25 6205\nPolovne dizalice sa kukom\nOvde je kompletna lista polovnih Eurolift transportna vozila za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Eurolift transportna vozila koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Eurolift transportna vozila koje Vas interesuju.


Prva sednica rekonstruisane vlade Srbije, 3. septembra 2013.\nPosle izbora novih ministara, premijer Dačić je rekao da je Vlada kao svoje strateške ciljeve postavila ubrzanje evropskih integracija, kao i zaustavljanje ekonomskog sunovrata Srbije:\nNovoizabrana, rekonstruisana Vlada Srbije održala je prvu sednicu, a u pozadini su nastavljena polemike vlasti i opozocije o dosadašnjim rezultatima i očekivanjima od nove Vlade.\nPremijer Srbije Ivica Dačić izrazio je sinoć zadovoljstvo što je Vlada dobila podršku Skupštine i istakao da će izbor novih članova biti podsticaj za bolji rad u narednom periodu.\nPosle izbora novih ministara, Dačić je rekao da je Vlada kao svoje strateške ciljeve postavila ubrzanje evropskih integracija, kao i zaustavljanje ekonomskog sunovrata Srbije:\n"Kao preduslov svih drugih ciljeva koje smo postavili je stabilizacija ekonomije, zaustavljanje ekonomskog sunovrata, otvaranje novih radnih mesta, konsolidacija javnih finansija, pokretanje privrednog rasta. I to će biti kriterijumi na osnovu kojih ćemo ocenjivati rad Vlade u narednom periodu", izjavio je Dačić.\nA na današnjoj konferenciji za novinare lider Demokratske stranke Dragan Đilas je ocenio da je u Srbiji na delu uvođenje diktature i ogromne moći i vlasti jednog čoveka. Govoreći o rekonstrukciji Vlade Djilas je rekao je sinoć završena farsa koja je trajala pet meseci:\n"Nema ni jedne oblasti danas u Srbiji u kojoj je bolje nego pre 13 meseci. Da li je bolje u ekonomiji? Nije bolje. Kad uđete na sajt Službe za nacionalno zapošljavanje vidite da je u julu prošle godine bilo 750 hiljada ljudi bez posla, danas ih ima 784 hiljade. To što koristite istraživanja, koja nisu tačni podaci – ne znači da možete da sakrijete taj podatak."\nA nakon što su novi i stari ministri obavili primopredaju dužnosti, nova Vlada je danas održala i prvu sednicu, na kojoj je doneta odluka da se formira tim koji je zadužen za koordinaciju i vođenje procesa pregovora o pristupanju Srbije EU, a profesor Fakulteta političkih nauka Tanja Miščević imenovana je za šefa Pregovaračkog tima.


Rusija zapretila Zumu blokadom jer ograničava pristup ruskog javnog sektora svojim uslugama - 24vesti\nRusija zapretila Zumu blokadom jer ograničava pristup ruskog javnog sektora svojim uslugama\nRuske vlasti su danas upozorile američku platformu za video-konferecije Zum (Zoom) tvrdeći da je prestala da svoje usluge prodaje ruskom javnom sektoru, vladi, javnim firmama i univerzitetima.\nPortparol Kremlj Dmitrij Peskov kritikovao je danas Zum zbog takvog pristupa i pozvao na razvoj alternativnih ruskih platformi.\n„Ruske javne institucije, ustanove visokog obrazovanja sprečene su da produže svoje ugovore“ sa tom firmom, rekao je Peskov na svjoj redovnoj konferenciji za novinare, i izazio „žaljenje i neshvatanje“ za takav postupak.\n„Treba da pređemo na alternative, one postoje. Naši operateri sličnih platformi treba da rade na kompletiranju svojih usluga“, rekao je Peskov, i dodao da predsednik Vladimir Putin ne koristi Zum.\nAutentničnost pisma je za list potvrdio Andrej Petrenko, šef distributera Rajtkonf (RihgtConf), ali navodeći da dosadašnji ugovori ostaju na snazi i da se nova odluka odnosi na devet bivših sovjetskih republika iz Zajednice nezavisnih država.\nI drugi su kritikovali Zum zbog te odluke, tvrdeći da Rusija može bez te aplikacije, iako je ona postala veoma popularna posebno zbog ograničenja tokom pandemije i rada i nastave na daljinu.\nRuski ministar obrazovanja Sergej Kravcov je tako rekao da Rusija odnedavno ima svoj takav softver „Sferum“ i da je prema tome „spremna za svaku situaciju“, i da „obrazovni sistem ne zavisi od nekog odredjenog softvera“, rekao je on, prenosi agencija TASS.\nVUČIĆ PORUČIO: Ako Priština podnese tužbu za genocid, garantujem…


Daimler prodaje čitav udeo u Renaultu?\n15 Nov 2021 - 06:30 Vesti Link\nDaimler i Renault-Nissan Alliance su sklopili trosmerno partnerstvo pre otprilike deset godina i kao rezultat toga plasirali nekoliko zajedničkih proizvoda. Infiniti Q30 i QX30, oba bazirana na Daimlerovoj platformi kompaktnih automobila, verovatno su jedan od najboljih primera, kao i saradnja na komercijalnim modelima Kangoo i Citan na istoj platformi te korišćenje Renaultovih "malih" motora u Mercedes modelima. Međutim, situacija se u poslednjih nekoliko meseci promenila i čini se da se partnerstvo polako raspada.\nDaimler će navodno pokrenuti ponudu za 9,2 miliona deonica institucionalnim investitorima, piše Jutarnji.hr. Vrednost njihovog udela prema sadašnjem kursu iznosi oko 364 miliona dolara. Taj potez je usledio nakon Nissanove odluke da u maju proda svoj udeo u nemačkom proizvođaču automobila za 1,2 milijarde dolara. U martu ove godine Renault je takođe prodao svoj udeo u Daimleru.\nDaimler i partneri iz Renault-Nissana su pustili nekoliko zajedničkih modela na tržište, a najnoviji primer je novi Mercedes-Benz Citan, koji je malo modifikovana verzija Renault Kangooa. Prva generacija tog jednovolumena je bila ismejana zbog njegovog relativno niskog kvaliteta koji je bio daleko ispod onoga što su nudili drugi proizvodi u asortimanu marke. U međuvremenu, X-klasa je bila Nissan Navara s oznakom trokrake zvezde, ali prodaja skupljeg kamiona je bila veoma niska i prisilila je Daimler da ga ugasi u maju 2020.\nDrugi plodovi partnerstva uključuju Infiniti Q50, koji se u Evropi prodavao s 2,2 litarskim Mercedesovim motorom spojenim na automatski menjač sa sedam stepeni prenosa. Mercedes je takođe isporučio svoj automatik s devet stepeni prenosa za različita Nissanova i Infinitijeva vozila, počevši od 2018. godine.\nIndustrijski analitičari navode da je hapšenje bivšeg izvršnog direktora saveza Carlosa Ghosna 2018. godine dovelo partnerstvo u probleme. Budući da i Renault i Nissan traže načine kako da optimizuju voj novčani tok i vrate profitabilnost, čini se da bi dani Daimler-Renault-Nissan partnerstva mogli da budu odbrojani.


Bilans opsežne policijske akcije: Uhapšeno 29 osoba\n17.06.2021 09:38 Autor: Raport.ba\nPolicijski timovi Unsko-sanskog kantona, Kantona Sarajevo i Srednjebosanskog kantona su izvršili danas pretrese na 32 lokacije prilikom čega su u Zenici uhapsili 23 osobe, u Sarajevu dvije i četiri u SBK.\nRadi se o nastavku opsežne policijske akcije kodnog naziva “Mreža IV” koja se provodi u saradnji sa Federalnom upravom policije i usmjerena je na hapšenje i procesuiranje osoba koje se sumnjiče za krivična djela zloupotreba opojnih droga i nedozvoljeno posjedovanje oružja i municije.\nTagovi: akcija Mreža IV hapšenje KS policija SBK ZDK\nUhapšena osoba koja se sumnjiči da je za ubistvo iz krvne osvete ponudila 200.000 eura!\nDodik: Dajem podršku policiji, ali dajte da vidimo ko je u pravu, Vukanović ili sudija\nIzvršena oružana pljačka pumpe HIFA Petrol u Sarajevu\nJedna osoba povrijeđena u saobraćajnoj nesreći u Briješću\nNa Skupštini Kantona Sarajevo zatraženo uvođenje nove mjere!\nUhapšen taksista osumnjičen za silovanje u Semizovcu


Prva transverzala na dugom štapu - Index.ba\nGradnje kružnih tokova i prve transverzale najznačajniji su projekti koji bi trebali biti realizovani u općini Vogošća. Po riječima premijera KS-a Adema Zolja, dogovorena je dinamika radova na izgradnji kružnih tokova.\n– Prioritet je kružni tok na Vogošćanskoj petlji, a iz JP Ceste FBiH su nam obećali da će brzo krenuti sa radovima. Što se tiče drugog kružnog toka kod hotela Sunce, Vlada KS-a je ponudila finansijsku pomoć u izgradnji.\nOpćina Vogošća treba da riješi imovinskopravne odnose, a JP CFBiH da realizuje projekt. Oba ova toka bi trebala krenuti sa izgradnjom ove godine. Kada je u pitanju izrada prostorno – planske dokumentacije za trasu Prve transverzale, pojavili su se manji problemi jer trasa prolazi pored gasnih instalacija i željezničke pruge. Dogovoreno je da će se brzo razgovarati sa federalnim ministrom i sa upravama BH gasa i Željeznica FBiH oko trase prve transverzale, koja je fiksna i ne može se pomjerati. Izgradnja Prve transverzale nije samo prioritet KS-a već i države BiH i zato se Vlada FBiH i pojavila kao investitor, istakao je premijer Zolj.\nEdin Smajić, načelnik Općine Vogošća, rekao je da je ova lokalna zajednica uradila koncepte za A fazu sva četiri regulaciona plana koji podrazumijevaju obuhvat Prve transverzale.\n– Nakon dobijanja saglasnosti od BH gasa i Željeznica FBiH na koncepte ovih regulacionih planova, potrebno je provesti proceduru koja podrazumijeva fazu nacrta kad se usvoji na Općinskom vijeću, a nakon toga i donošenje odluke o usvajanju ovih regulacionih planova. Sve su to preduslovi da se kasnije adekvatno isplanira izgradnja Prve transverzale na dionici od Vogošćanske petlje do Hotonja, pojasnio je načelnik Smajić.\nVlada KS-a je za izgradnju kružnog toka na Vogošćanskoj petlji obezbijedila oko milion KM, a potrebno je obezbijediti 500.000 KM za radove na kružnom toku kod hotela Sunce.\nPrethodni članakProsinečki objavio sastav za utakmicu protiv Crne Gore, svi igrači zdravi i spremni\nNaredni članakDF i GS: SDP je dio Čovićevog “Plana B”


"Imunitet na korona virus traje samo tri meseca", odjeknulo je nedavno sa naslovnica širom sveta. Baš kada smo mislili da nas više ništa ne može poraziti u godini u kojoj je pandemija odnela više od 600.000 života, stigla je ta, možda i najsumornija vest od svih.\nNajpre, ljudski imuni sistem je kompleksan i misteriozan, a studija je proučavala samo jedan njegov deo. Кada novi patogen uđe u telo, naš adaptivni imuni sistem poziva tim B ćelija, koji proizvode antitela, ali i T ćelije. Antitela su zadužena da presreću i vezuju se za molekule virusa, a T ćelije, poput ubica, traže i uništavaju zaražene ćelije. Procena imunog odgovora bez uzimanja T ćelija u obzir je poput popisa nacionalnih vazduhoplovnih snaga, ali sa izostavljenim bombarderima. A u slučaju kovida-19, ti bombarderi bi mogli da budu presudno oružje za dobijanje rata. Sve veći broj dokaza upućuje na to da T ćelije pružaju najjači i najdugotrajniji imunitet na kovid-19, ali ova studija uopšte nije razmatrala njihov uticaj.\nPored ova tri argumenta koja nas podsećaju da još nema razloga za paniku, nekoliko drugih istraživanja bude nadu da pandemija neće trajati zauvek. Rad na razvijanju vakcina i dalje napreduje impresivnim tempom. Nekoliko studija sprovedenih na majmunima, čiji je imunološki sistem blizak našem, pokazuje snažan i trajan imunološki odgovor. A nedavni rad pokazuje da 17 godina nakon što je SARS pogodio istočnu Aziju, mnogi pacijenti imaju "dugotrajni imunitet T ćelija" koji bi im čak mogao da bude od pomoći u borbi protiv kovida-19.


"Najlepši momenat u protekloj godini je utakmica protiv Voždovca (29. oktobra - 15. kolo) kad smo preokrenilu rezultat u samom finišu, ali i najteži momenat je takođe pobeda protiv Voždovca (13. aprila - kraj regularnog dela prošle sezone) kad nismo uspeli da se plasiramo u plej of. Skupili smo tad 20 bodova za devet kola i da je Radnički igrao bar nerešeno u Nišu protiv Javora plasirali bi se. Nažalost nismo uspeli", osvrnuo se Lalatović na godinu na izmaku.\nKaže da su proteklih 12 meseci bili psihički teški za njega, da je radio svakodnevno bez pauze i letos vodio mladu reprezentaciju, ali da je ponosan i zadovoljan postignutim.\n"Došao sam u Čukarički kad je bio pri dnu tabele, tražili su se rezultati od mene. Mislim da smo uspeli i da napravimo neke igrače, da prodamo da bi klub mogao i da zaradi, ali i da lepo igramo i da opet budemo u vrhu srpskog fudbala. Čuka to po tradiciji i organizaciji zaslužuje".\nLalatović je rekao da nije uvek lako treneru da vodi kolektiv od 40 ljudi i da je činjenica da je uvek zadovoljno samo onih 12-13 fudbalera koji igraju. "Moj odnos sa igračima je fenomenalan. Naravno, ne dozvoljavam da bude među njima nesuglasica i prepirki, da se oni svadjaju. Onih 12, 13 koji igaju su zadovoljni, a ostali nezadovoljni i smatraju da zaslužuju minutažu. Mogu sa mnom da pričaju kad god hoće, u bilo koje doba dana ili noći. Ako mogu da im pomognem i da im rešim problem, ja ću to uraditi. Neću im odmoći sigurno. Uvek su im vrata od moje kancelarije otvorena i mogu da mi se obrate o svemu".\nLalatović ocenjuje da je verovatno nekad nekim fudbalerima odmogao odnosno da je pogrešio kad nekog nije uveo u igru, ali da se trudi da takve greške svede na minimum. "I ako napravim greške da ih ja napravim, a ne da se dešavaju zbog drugih. Ne dam da mi se govori ko će da igra i šta da radim. Zato sam dosta puta ulazio u nesuglasice u nekim klubovima. Hteli su da mi se mešaju, a nisu mogli i onda dolazi do prepirki. Dok god sam ja trener, ja ću odlučivati ko će igra".\nKako je dodao za dobar rezultat nije dovoljno samo imati dobar tim, već je neophodna dobra atmosfera. "Sve ide iz pozitivne atmosfere i kvaliteta rada stručnog štaba sa igračima. Imam odličan odnos sa ljudima iz kluba - sa (sportskim direktorom Vladimirom) Matijaševićem sam igrao dugo, dobri smo prijatelji, sa (vlasnikom kluba Draganom) gospodinom Obradovićem imam odličan odnos. Jako poštujem sve ljude iz Čukarickog i kako ja poštujem njih tražim i da oni poštuju mene. Svi imamo svoje mane i vrline, ali smo ukupno na dobrom putu da napravimo dobre rezultate".\nUpitan da li je klub u protkloj godini koliko vodi ekipu ispunio njegova očekivanja Lalatović je odgovorio potvrdno." Jeste. Definitivno je Čukarički najorganizovaniji klub u Srbiji i što se tiče finansija i odnosa uprave, igrača i stručnog štaba. Sve što nam je obećano i ispunjeno je. Malo je ljudi kao što je gospodin Obradović koji ispune sve dogovoreno".\nVezano za igrački kadar šef je rekao da mu je žao što je na početku pauze otišao Petar Jovanović, ali da je politika kluba da se dovode mlađi igrači. "Došao je mladi reprezentativac Miladin Stevanović, jer je otišao Jovanović kom je istekao ugovor, a kog jako cenim kao igrača. Jovanović je dosta dobrog doneo Čukaričkom i želim mu sve najbolje u nastavku karijere. Smatram da je izvrstan igrač koji je mnogo značio ekipi. Došao je Stevanović koji nije imao veliku minutažu u poslednje vreme, ali sam siguran da će uz rad sa stručnim štabom opet biti onaj Stevanović koji je bio u Partizanu".\nLalatović je dodao da će možda doći još jedan fudbaler, ali da ekipa ostaje na ukupu i da su namestili igru.\nU Čukaričkom smo svedoci da Lalatović svakodnevno vežba, trči satima na traci odnosno kako kaže pet puta nedeljno po deset kilometara trči i šeta tri puta po osam. "To me ispunjava. To je moje vreme u kom mislim na fudbal - o treninzima, protivnicima, utakmicama..Kako pobediti, kako napraviti trening, kako raditi. Sve vreme razmišljam o Čukaričkomom, o uspehu..To je ventil za mene i fižički mi mnogo znači. Kao trener sam temperamentan i mnogo se krećem na utakmici i treningu, pa moram biti dobro fizički pripremljen. Ceo život treniram i ne mogu da zamislim da ne radim ništa. To mi daje i snagu u teškim situacijama".\nPrepričao je Lalatović da se više puta desilo da tokom svog treninga iskonstruiše situacije koje se posle i dogode na terenu. "Da čovek ne poveruje - dok sam trčao ili šetao predvideo sam šta će se desiti odnosno šta treba da uradim kod određenog rezultata. Dva puta od kad sam u Čuki mi se dogodilo da sam pogodio rezultat, da ćemo gubiti i šta bi trebalao da uradim ako gubimo. Te igrače koje sam razmišljao da ubacim, ubacili smo i preokrenuli rezultat. Naravno o tome ne pričam ni sa kim da ne kažu da sam lud, ali jednostavno kad nešto toliko želiš onda to i prizoveš. Nisam prizivao baš da gubim, ali sam prizvao šta bih uradio u toj situaciji - da ja kao trener sa taktikom preokrenem i uspeo sam u tome".\nNa pitanje o sujeverju kaže da je bilo raznih situacija, ali mu je prvih deset minuta utakmice najbolji pokazatelj kako će se odvijati meč."Kad vidim da su dobro ušli znam da ćemo pobediti. Bitno mi je da ih dobro pripremim, da su dobro motivisani. Tokom nedelje dosta radimo na tome kako da pobedimo protivnika i kad vidim da je među njima dobra atmosfera i da uđu u utakmicu maksimalno motivisano znam da nam u ovom trenutku retko ko u Superligi može parirati".\nUpitan kolike su šanse da se Čukarički plasira u Evropu, Lalatović kaže velike, kao i želja svih u klubu da se to obistini. "Biće teško, konkurencija je velika, ali dominirali smo protiv svih tih protivnika. Ako tako nastavimo smatram da je nama mesto u Evropi i po igračkom kadru i po organizaciji kluba".\nLalatović pauzu provodi razmišljajući o pripremnom periodu. "Treba pripremiti šest nedelja i organizovati prijateljske utakmice. Nikad nema vremena da se maksimalno odmorite. Od 9. januara radimo do decembra uz minimalnu letnju pauzu. Ako budemo igrali Evropu sedam dana odmora ćemo imati. Razmišljam o svakom treningu, o svakoj nedelji i utakmici. Treba napraviti taj mikrociklus, treninge za šest nedelja i da sve bude kako treba".\nEkipa se okuplja 9. januara i treniraće u Beogradu do 27. Dan kasnije seli se na Kipar, a povratak je planiran za 11. februar.\nPrvenstvo se nastavlja 18. februara i prema rečima šefa prve utakmice protiv Mačve, Radnika, Bačke, pa Borca biće teške jer se oni bori za opstanak, a Čukarički za Evropu. "To su najteže utakmice. Nismo mi Mančester junajted da nekog potcenimo. Moramo da damo maksimum za svaki meč, bilo da je Surdulica ili Crvena zvezda. Biće interesantno". Lalatović je podsetio i da se vraćaju povređeni igrači Đorđe Đurić, Ognjen Mudrinski i Aleksandar Kirovski, kao i da će mu na raspolaganju biti i Ismael Fofana pa će ekipa biti pojačana u prolećnom delu odnosno još jača nego jesenas.\nZa kraj razgovora šef je imao prazničnu poruku odnosno svim ljudima je poželeo prvo zdravlje, pa onda i uspeh na svim poljima.


subota, 21. jul 2018. 21:00h\nKoncert će biti održan 21. jula u 21 sat Miša Ignjatović\nGosti: Silence Shy / Wisp / Shommytto / Ksoa\nStereo Banana je rodonačelnik novog žanra u muzici zvanog kungfuzija i nadaju se da će jednog dana u udžbeniku za muzičku kulturu da dobiju barem pasus.\nIntergalaktička kaznena ekspedicija Stereo Banana, koju čine Nemus i Naopak, je pre pet proleća izbacila svoj debi album pod nazivom naziv Šijemo sambu, a u muzičku orbitu lansirao ih je singl Da li vi masturbirate pred grad?.\nPrvog dana jeseni 2015. godine izašao je njihov drugi album pod imenom Munje nebjeske. Njemu je prethodio singl Melem, koji je završio na prvom mestu MTV liste “Domaćica”.\nSa drugog albuma najviše ih je proslavila pesma Nemoj da znojiš tehniku, zbog koje su u štampi stekli epitet “domaćih Chemical Brothers”. Spot za ovu pesmu, kao i za većinu njihovih video uradaka, režirao je i montirao Miša Ignjatoviić, koji je za ovaj svoj rad dobio nagradu za najbolju montažu na prošlogodišnjem Split Spot festivalu.\nEksplozivni niški dvojac gruva već duži niz godina, a samo tokom prošle godine su nastupali na brojnim festivalima, kao što su EXIT, LoveFest, Seasplash, Backyard Art, Belgrade Beer Fest, Regius…\nDatum: subota, 21. jul 2018.


Rusija proteruje sedam danskih diplomata - 05.05.2022, Sputnik Srbija\nRusija proteruje sedam danskih diplomata\nRusija je proglasila sedam službenika danske ambasade personama non grata, što je odgovor na proterivanje ruskih diplomata iz Danske, saopštilo je Ministarstvo... 05.05.2022, Sputnik Srbija\nKako se navodi, ambasadoru Danske u Rusiji izražen je odlučan protest zbog toga što je zvanični Kopenhagen 5. aprila proglasio za persone non grata 15 službenika ambasade Rusije u Danskoj i trgovinskog predstavništva Rusije u Kopenhagenu, kao i zbog toga što danske vlasti pružaju vojnu pomoć Kijevu.Ministarstvo ističe da ruska strana zadržava pravo da preduzme dodatne korake kao odgovor na neprijateljske postupke Kopenhagena, o kojima će danska strana biti naknadno obaveštena.\nrusija, rusija – politika, politika, danska, proterivanje diplomata\n12:04 05.05.2022 (Osveženo: 12:05 05.05.2022)\nRusija je proglasila sedam službenika danske ambasade personama non grata, što je odgovor na proterivanje ruskih diplomata iz Danske, saopštilo je Ministarstvo spoljnih poslova Rusije.\n„Ambasadoru Danske je saopšteno da je sedam službenika ambasade Danske u Rusiji proglašeno za persone non grata, što je uzvratna mera. Oni moraju da napuste teritoriju zemlje u roku od dve nedelje. Takođe je odbijena viza diplomati danske diplomatske misije“, precizirano je u saopštenju.\nKako se navodi, ambasadoru Danske u Rusiji izražen je odlučan protest zbog toga što je zvanični Kopenhagen 5. aprila proglasio za persone non grata 15 službenika ambasade Rusije u Danskoj i trgovinskog predstavništva Rusije u Kopenhagenu, kao i zbog toga što danske vlasti pružaju vojnu pomoć Kijevu.\n„Ruska strana je naglasila da otvorena antiruska politika kraljevine ozbiljno šteti bilateralnim odnosima“, precizirano je u saopštenju.\nMinistarstvo ističe da ruska strana zadržava pravo da preduzme dodatne korake kao odgovor na neprijateljske postupke Kopenhagena, o kojima će danska strana biti naknadno obaveštena.


Ćuprija podiže spomenik knezu Lazaru | Novosti.RS\n12. 06. 2018. u 17:10\nSpomenik knezu Lazaru u Kosovskoj Mitrovici / Foto P. Milošević\nSpomenik će biti postavljen na ulazu u Ćupriju sa autoputa i gledaće ka manastiru Ravanica, zadužbini kneza Lazara, u kojoj se nalaze njegove mošti\nPredsednik opštine Ćuprija Ninoslav Erić izjavio je da će ta opština podići spomenik knezu Lazaru na Vidovdan 2019, kada je i 630. godišnjica Kosovskog boja, iz 1389. godine.\nPročitajte još:IZNAD KRALjEVA PODIŽU SIMBOL HRIŠĆANSTVA: Krst će videti pola Srbije\nKako je ranije najavljivano, spomenik će biti visok oko 12 metara sa postamentom i biće sličan spomeniku postavljenom u Kosovskoj Mitrovici.\n"Pribavili smo svu potrebnu dokumentaciju tako da ćemo do sledećeg Vidovdana imati spomenik knezu Lazaru na ulazu u Ćupriju", kazao je Erić.\nDodao je da su izmenama plana generalne regulacije, koji je na javnom uvidu, predvideli dve saobraćajnice koje između imaju zelenu površinu.\nPročitajte još:HRVATI "PRISVOJILI" I KOSOVSKU BITKU: U njoj je knez Lazar bio vazal hrvatskog kralja\n"Ovim planom predviđen je i prostor za novi most, kao i izmeštanje regionalnih puteva čime će Ćuprija dobiti pešačku zonu u centru grada", rekao je Erić.\nErić je naveo da će Ćuprija u budućnosti biti kombinacija rimskog grada Horeum Margi, srednjovekovnog grada Ravno i moderne Ćuprije, što će grad učiniti atraktivnim u turističkom smislu i dobrim za život.


Napustio Slobodu i otišao u 2. ligu Slovenije - Sportske.ba\n26 Septembra, 2020 09:10\nDoskorašnji fudbaler tuzlanske Slobode Tony Livančić ima novi klub.\nLivančić je u prošloj sezoni bio standardan član prve postave Slobode, ali s rukovodstvom kluba se u međuvremenu nije uspio dogovoriti oko nastavka saradnje i postao je slobodan igrač.\nIako je imao kontakte s nekoliko ovdašnjih klubova, svoju karijeru 25-godišnji Livančić nastavlja u Sloveniji gdje će igrati u tamošnjoj 2. ligi za Triglav iz Kranja.\nS ovim klubom Livančić je već potpisao ugovor i u ponedjeljak će biti predstavljen kao novo pojačanje.\nPodsjetimo, Livančić je u BiH pored Slobode još igrao za Vitez i Čelik.\nCassano o Džeki: E, sad će morati dati 40 golova…\nKontroverzni fudbaler koji je igrao u PLBiH: Tukao sam se i krao po dućanima


Srbija može biti prvi evropski kupac oružja iz Kine\nNaoružanje se kupuje tamo gde Srbija pokušava da izgradi spoljnopolitičke veze, da stvori uporišta za kontakt političke podrške i ekonomske saradnje koji je mnogo širi od usko vojne teme, kaže za Radio Slobodna Evropa (RSE) vojni analitičar Aleksandar Radić.\nOn tako komentariše intenziviranje saradnje Srbije sa Kinom u nabavci naoružanja nakon što je predsednik Srbije Aleksandar Vučić najavio da će u narednih šest meseci u zemlju stići tri baterije bespilotnih letelica sa ukupno šest ili devet takvih letelica iz Kine.\nMehanizam nabavke naoružanja i vojne opreme od decembra 2016. godine, kaže Radić, kada su potpisani prvi veliki ugovori sa ruskim firmama i sa Erbasom, evropskom korporacijom, pokazuje da je to domen pre svega spoljne politike.\nPročitajte: Vučić i Vulin u Beogradu sa delegacijom Centralne vojne komisije Kine\nSrbija učvršćuje poziciju zemlje koja želi da ima kvalitetne političke, ekonomske, pa i vojne odnose sa Kinom, dok bi Kina dobila specifičnu referencu da je prvi put ušla na tržište Evrope, navodi Radić.\n"Kina ima jak motiv zato što želi da proda svoje složene sisteme nekoj od zemalja koje su van kruga zemalja trećeg sveta jer su do sada Kinezi uglavnom mogli da pronađu kupce samo u zemljama Afrike i Azije, ponešto su prodali u Latinskoj Americi", kaže Radić.\nOn napominje, da bez precenjivanja pozicije Srbije, nijedna od zemalja koja pripada evropskom krugu ili krugu razvijenih zemalja, nije kupovala do sada kinesko naoružanje.\nVučić: Uskoro srpske bezpilotne letelice\nPredsednik Srbije Aleksandar Vučić izjavio je da se neke zemlje u okruženju "ozbiljno" naoružavaju.\nOn je u nedelju na privremenom poligonu Titel, gde je prisustvovao združenoj taktičkoj vežbi Vojske Srbije s bojevim gađanjem "Begej 2019", rekao da su do "1 sat iza ponoći" vođeni "iscrpljujući" razgovori sa predstavnicima Centralne vojne komisije Kine koji su u poseti Srbiji, oko snaženja odbrambenih snaga Srbije.\nPročitajte: Za vojsku se ne štedi\nDan ranije na poligonu u Nikincima, gde je prisustvovao taktičkoj vežba "Povratak 2019" u kojoj su učestvovala 133 pripadnika Specijalne antiterorističke jedinice (SAJ), Žandarmerije i Helikopterske jedinice, Vučić je najavio nabavku kineskih bespilotnih letelica.\n"Koje možete da podižete u vazduh i sa automobila u pokretu i na druge različite načine, koje će biti naoružane i imati značajnu razornu moć", rekao je Vučić.\n"Mi razvijamo 'pegaze' uz pomoć kineske tehnologije, tako da ćemo uskoro imati i srpske bespilotne letelice koje u početku neće biti naoružane već će služiti za izviđanje, dok će kasnije biti i naoružane", naveo je predsednik Srbije. Na obe vežbe prisustvovao je kineski general Džang Jousja.\nNabavku bespilotnih letilica najavio je još u septembru prošle godine, tokom posete Pekingu, pomoćnik ministra odbrane Srbije Nenad Miloradović. Kako je prenela agencija Tanjug, Miloradović je tada izjavio da će Srbija od Kine nabaviti jedno od najsofisticiranijih naoružanja i vojnu tehnologiju, koju gotovo da nemaju zemlje u okruženju.\nPrema njegovim rečima te borbene bespilotne letelice imaće sposobnost izviđanja, otkrivanja ciljeva danju i noću, kao i gađanja laserski vođenim bombama i raketama što je sposobnost, kako je rekao, koju imaju samo najsposobnije vojske sveta.\nNa molbu RSE upućenu mejlom za razgovor o ovoj temi, do zaključenja ovog teksta, Miloradović nije odgovorio.\nVojni analitičar Aleksandar Radić ocenjuje da u izboru konkretnog sredstva ima objašnjenja.\n"Bespilotne letelice velikog dometa su sredstvo koje manjim zemljama ne želi da proda niko od jačih proizvođača. Takve letelice u ovom trenutku prave Sjedinjene Američke Države ekskluzivno za svoje potrebe i za odabrane saveznike", objašnjava Radić.\n"Smatra se da neke kapacitete koji nadmašuju lokalne okvire ne bi trebalo da imaju manje zemlje, naročito u turbulentnim regionima, i to ne ide u prilog zemljama kao što je Srbija, ali i članicama NATO u našem regionu jer ne mogu doći do takvih sredstava", navodi naš sagovornik.\nVučić je na poligonu u Titelu rekao da "NATO deli poklone nekima u našem okruženju".\n"Nama su prebacivali zbog donacije BRDM-ova iz Rusije a oni planiraju da isporuče 60 oklopnih "bredlija" i 220 MRAP-ova, to su odlična izviđačka vozila za transport vojnika. Ljudi se ozbiljno naoružavaju ali biće i Vojska Srbije sve jača, snažićemo sve rodove naše vojske", poručio je Vučić.\nPredsednik Srbije je takođe naveo da će Ratno vazduhoplovstvo i protivvazduhoplovna odbrana za pet meseci stajati "bolje nego mnoge zemlje u okruženju", posebno kada budu nabavljene nove rakete vazduh-vazduh za lovačku avijaciju.\nZašto je Srbiji potrebno naoružanje kakvo nemaju zemlje u regionu?\nIma opravdanja da Srbija kao vojno neutralna zemlja jača obaveštajne kapacitete jer ne može da se osloni na partnersku pomoć kakvu imaju članice NATO, kaže vojni analitičar Aleksandar Radić.\n"Zemlje regiona koje su u NATO uvek mogu da računaju na član 5. Vašingtonskog sporazuma. To je član koji govori o uzajamnoj odbrani. Zatim, ne moraju da imaju potpuno razvijene kapacitete u nekim oblastima, u nekim rodovima i službama svoje vojske, jer mogu da zatraže pomoć partnera", objašnjava Radić.\nOn dalje navodi da posedovanje letelica velikog dometa nikog ne ugrožava i da mogu da budu korisne u scenarijama ugrožavanja bezbednosti regiona, koje zapadni partneri prepoznaju kao relevantne, a to je pre svega, kaže, opasnost od terorizma.\n'Jačanje partnerske sposobnosti'\nKineske letelice koje stižu u Srbiju nisu na spisku za sankcije, rekao je predsednik Srbije Aleksandar Vučić navodeći da i o tome mora da se vodi računa "da nas neko u svetu ne sankcioniše".\nKada je reč o kineskoj tehnologiji Amerikanci imaju širom otvorene oči, ukazuju Radić.\n"Tu postoji ekonomska komponenta koja je jako snažna zbog trgovinskog rata koji vode i mislim da Amerikanci imaju odrešene ruke za postupanje u slučaju da su nezadovoljni nekim potezima", smatra Radić.\nOn objašnjava da je na srpskim vlastima da uvere partnere u inostranstvu, posebno Amerikance, da takva nabavka može da doprinese jačanju kapaciteta Vojske Srbije što može da doprinese jačanju njene partnerske sposobnosti.\nPredsednik Srbije Aleksandar Vučić je još u aprilu, tokom boravka u Pekingu na Drugom forumu za međunarodnu saradnju Pojas i put, rekao da je sa kineskim predsednikom Si Đinpingom razgovarao i o vojnotehničkoj saradnji i da je kineski predsednik za nju dao zeleno svetlo. Naveo je da je reč o nabavci različitog naoružanja pod povoljnim uslovima.